ΑΘΛΗΤΙΚΟΙ ΨΙΘΥΡΟΙ: 27 Μαϊ 2011\n▼ Μαϊ 27 (107)\nΜε ένα σμπάρο δύο… λιοντάρια!\nΠρόταση σε Μπλάνκο ετοιμάζει o Παναθηναικος\nΤο προφίλ του ιδανικού υποψηφίου για τον πάγκο του...\n«Αγανακτισμένοι» και με βροχή στη Θεσσαλονίκη\nΑντονίνι: «Δεν πάω στην Γιουβέντους»\nΕτό: «Τίποτα δεν θα με απομακρύνει από την Ίντερ»\n«Δεν ψάχνουμε εκδίκηση…»\nΟ Σκόκο κρίνει τις εξελίξεις!!\nΑποδέσμευσε Κάριου και… άλλους 10 η Βίλα!!\n«Δεν θέλω να επηρεάσω την Αθλητική Δικαιοσύνη»\nΠήρε και Ροντρίγκες η Σπόρτινγκ!!\nΚαι ο Σολτάνι στην λίστα!!\nΗ αίτηση του ΟΦΗ!!\nΠοδόσφαιρο, το όπιο του λαού..\n«Κλείνει» προπονητή η Καβάλα!!\nΤσικαρίτο: «Δεν στοχεύω στο να γίνω… Μέσι»\nΗ τοποθέτηση της Θύρας 4!!\nΑποφασίζει για το μέλλον του ο Χάβος!!\n«Χάνουμε, πάμε να βάλουμε δύο γκολ να ισοφαρίσουμε...\nO Aνδρουλιδάκης… στην Εξέδρα!\nΟ Πιζάρο θέλει Ρόμα!\n«Θέλω να αγωνιστώ στην ΑΕΚ»\nΖωγραφίζοντας τον Μέσι! (ΦΩΤΟ)\nΟ Τσακ Νόρις πέρασε από εδώ! (ΦΩΤΟ)\nTo «Ολντ Τράφορντ» και η ιστορία της Γιουνάιτεντ (...\nΑπροετοίμαστος ο Αδαμίδης… !!\n«Τιμές… σοκ στα διαρκείας της ΑΕΚ»\nΕπανάσταση το νέο FIFA 2012! (ΦΩΤΟ)\nΠολλά "ναι μεν, αλλά" ο Αδαμίδης!!\nΤα 17 γκολ που κοστίζουν 30 εκατ.! (ΒΙΝΤΕΟ)\nΦέργκιουσον: «Δεν σκεφτόμαστε την εκδίκηση»\nΕτό: «Τίποτα δεν θα με απομακρύνει»\nΠρόστιμα για ΠΑΟΚ, Ολυμπιακό!!\nΣυνεχίζονται οι κινήσεις για δικαίωση\nΟ Μαρινάκης, το ξέσπασμα και ο ΠΑΟΚ\n«Σοβαρευτείτε ή αποχωρούμε από το ποδόσφαιρο»\nΠροτίμησε Ιταλία από ΟΣΦΠ ο Τρεζεγκέ\nΝτάβελας κατά ΟΔΠΕ\nΞαναγυρίζει Ευρώπη ο Ροναλντίνιο;\n«Γιατί να πληρώσουν οι μέτοχοι τα χρέη;»\nΚαϊμακάμης: «Άκυρη η σύνθεση της επιτροπής»\nΚαταθέτει στη FIFA και ο Μπλάτερ!!\nΑφήνει τη Μαρσέιγ ο Χάιντσε!!\nΣυζήτηση για το μπάτζετ\nΒεντούρης: «Αν θέλεις, σου επιστρέφουμε τις μετοχέ...\nΚάλεσμα Μενδρινού στον κόσμο του Άρη\nΚοντά σε Τζαβέλα!\nΜετά το φτύσιμο, του έστησαν και καρτέρι!\n«Ας τον χαίρεται η Σούπερ Λίγκα»\nΚωφίδης : «Το δίκαιο είναι με το μέρος μας»\nΦερνάντο Σάντος-"Τους εμπιστεύομαι. Λόγω ανάγκης"\nΠρόστιμα και «καμπάνες» σε Ηρακλή\nΚύκλωμα "στημένων" στη Ν. Κορέα\n«Ψηφίζει» Αγγλία ο Αντσελότι\nΚλήσεις – εκπλήξεις από Φερνάντο Σάντος\nΛονδρέζικη κόντρα για Νταμιάο\nΚαλδερόν: "Χίτλερ ο... Μουρίνιο"!\nΓιάκομπ για αντι-Μουσλίμοβιτς\nΠήρε εξιτήριο ο Γκαρσία\nΠόσο πιο φαιδροί, πόσο πιο γελοίοι;\nΠικέ: «Προσοχή στον Ρούνεϊ»\nΖητείται… αριστερό μπακ\nΕξετάζουν Αγκίρε, αρνήθηκε ο Μανθάνο στον ΠΑΟΚ\nΝάτσο: «Σπίτι μου ο Άρης, θέλω να γυρίσω»!\nΕίστε λίγο των άκρων εσείς οι Έλληνες\nΠρόταση για Σισοκό, αρνητικός ο Πιζάρο\nΜπενζεμά: «Δεν με πουλάει η Ρεάλ»\nΤο σήκωσε η Λιόν!\n"Πιο πιθανό να βγει ο ήλιος από τη δύση"!\nΑναρμόδιο το Διαιτητικό Δικαστήριο της ΕΠΟ!\n«Τυπική διαδικασία η ΓΣ των μετόχων»\nΦαν Νίστελροϊ: «Με ήθελε η Τσέλσι»!\nΦορλάν: «Θρύλος ο Φέργκιουσον»!\n"Πρώτα ο ΠΑΟΚ, μετά το χρήμα"\nΤο συγκινητικό "αντίο" του Μπλάνκο\nΌταν «μιλά» ο Λεμπρόν\nΣτις 27 Μαΐου (Σαν σήμερα)\nΤα λενε Αθανασιάδης-Τσιώλης\n«Θέλει Βιεϊρίνια ο Ολυμπιακός»!\nΠάνω από 50% η συμμετοχή στη Θεσσαλονίκη!!\nΟ τελικός του Γκιγκς!!\nΣτην Μπορντό ο Λε Γκέν!!\nΘα γυρίσει με τη… μαύρη λίστα!!\nΠροσαγωγές σε 15 ΠΑΟΚτσήδες!!\nTo Εuropa τους ενώνει!!\nΓκρουπ στο Facebook: Αγανακτισμένοι στο ΣΕΦ!!\n«Τέτοια ατμόσφαιρα και στο ΟΑΚΑ»\n"Ο ΠΑΟ ήταν καλύτερος και το ήθελε πιο πολύ"\nΟ "Σόφο" στον θρόνο!!\nΟ δικαστής που… γλάρωσε!!\nΜαρκόπουλος: «Είχαμε καρδιά…»\n«Άγρια» κόντρα Μπιν Χαμάμ-Μπλάτερ!!\nΠρόταση για δύο παίκτες του Πανσερραϊκού θα καταθέσει από εβδομάδα η ΠΑΕ ΑΕΚ!\nΟ λόγος για τους Γεωργιάδη και Ανάκογλου, οι οποίοι είναι και ο διακαής πόθος της «Ένωσης». Έτσι και αλλιώς, η AEK αναμένεται να αλλάξει ρότα στον σχεδιασμό της για τη νέα σεζόν, μιας και ο Σταύρος Αδαμίδης υποστήριξε σε δηλώσεις του ότι η ομάδα θα ελληνοποιηθεί προκειμένου να… φτύνει αίμα.\nΟι πηγές αναφέρουν ότι η ΑΕΚ θα καταθέσει προσφορά στον Πανσερραϊκό ζητώντας και τους δύο παίκτες.\nΤο μόνο που μένει βέβαια είναι η απάντηση του Θεοδωρίδη που είναι και πρόεδρος των… Σερραίων. Τώρα αν δεν τους βγει να πάρουν με ένα σμπάρο δύο λιοντάρια, θα προσπαθήσουν να αποκτήσουν μόνο τον Γεωργιάδη.\nΕδώ και καιρό σας έχουμε γράψει για τις επαφέs του Παναθηναϊκού με τον ατζέντη του Ίσμαελ Μπλάνκο. Επίσημη πρόταση πάντως δεν έχει κατατεθεί ως σήμερα και αυτό είναι πολύ λογικό, αφού πρώτα πρέπει να ξεκαθαρίσει το θέμα του Τζιμπρίλ Σισέ.\nΑν ο Γάλλος παραμείνει τότε δεν υπάρχει περίπτωση να γίνει μεταγραφή άλλου κλασικού φορ περιοχής. Επειδή όμως πλέον γίνεται σαφές πως ο Γάλλος επιθετικός θα αποτελέσει παρελθόν κατά 90% από τους πράσινους, ανοίγει ο δρόμος για την απόκτηση του Μπλάνκο. Μάλιστα σύμφωνα με πληροφορίες στη συνεδρίαση της διοικούσας επιτροπής που θα πραγματοποιηθεί την επόμενη εβδομάδα, ο Δημήτρης Γόντικας θα ρίξει στο τραπέζι την πρόταση να κατατεθεί επίσημη προσφορά στην πλευρά του πρώην πια επιθετικού της Ένωσης.\nΣχεδόν όλα τα μέλη της διοικούσας θέλουν να παραμείνει ο Σισέ, αναγνωρίζοντας όμως τις δυσκολίες που θα προκύψουν στο οικονομικό αν δεν πωληθεί ο παίκτης και λαμβάνοντας υπ' όψιν την επιθυμία του ίδιου του αρχηγού του τριφυλλιού, έχουν πειστεί πως ο Μπλάνκο μπορεί να καλύψει σχεδόν επάξια το κενό του Σισέ. Καταρχάς γνωρίζει πολύ καλά το ελληνικό πρωτάθλημα, δεύτερον είναι γκολτζής και τρίτον, θέλει να αγωνιστεί στον Παναθηναϊκό. Σημειώστε πως το συμβόλαιο του θα κυμανθεί σε φυσιολογικά επίπεδα για τον Παναθηναϊκό του.Δ.Ν.Τ. και σε κάθε περίπτωση φαντάζει ως ιδανική λύση.\nΑπό τα μέσα της προσεχούς εβδομάδας λοιπόν, αναμένουμε εξελίξεις στο μέτωπο Μπλάνκο και λογικά αν δεν έχει προκύψει καλύτερη πρόταση από το εξωτερικό για τον Αργεντινό φορ, του χρόνου θα τον βλέπουμε να φοράει την πράσινη φανέλα.The Player\nΤο προφίλ του ιδανικού υποψηφίου για τον πάγκο του ΠΑΟΚ\nΤο προφίλ που πρέπει να έχει ο προπονητής ο οποίος θα αναλάβει τις τύχες του ΠΑΟΚ για τη νέα αγωνιστική σεζόν καθόρισαν την Παρασκευή σε σύσκεψη που είχαν ο πρόεδρος της ΠΑΕ Θοδωρής Ζαγοράκης, ο τεχνικός διευθυντής Παντελής Κωνσταντινίδης και ο νέος οικονομικός σύμβουλος της εταιρίας Αλκης Μονοφρύδης.\nΤα χαρακτηριστικά του ιδανικού υποψηφίου είναι τα ακόλουθα: Πρέπει να είναι Ευρωπαίος ή να έχει γνώση της ευρωπαϊκής ποδοσφαιρικής πραγματικότητας. Να έχει οικονομικές απαιτήσεις που δεν θα ξεπερνούν τις 600.000 ευρώ ετησίως (ποσό με το οποίο αμειβόταν ο Φερνάντο Σάντος). Να συνδυάζει την εμπειρία με τη φιλοδοξία. Εδώ πρέπει να αναφέρουμε ότι το ποσό που μπορεί να διαθέσει η ΠΑΕ για την αμοιβή του νέου προπονητή ενδεχόμενα θα διαφοροποιηθεί προς τα πάνω αν ο ΠΑΟΚ προχωρήσει στην πώληση κάποιου ποδοσφαιριστή του (πχ Βιεϊρίνια).\nΣτόχος του ΠΑΟΚ είναι να έχει τελειώσει με το θέμα του προπονητή μέσα στις επόμενες 15 ημέρες έτσι ώστε η υπόθεση να μην εξελιχθεί σε σήριαλ κάτι που συνέβη πέρυσι και οδήγησε στη βεβιασμένη επιλογή του Μπερέτα. Οι άνθρωποι του Δικεφάλου επιθυμούν να κινηθούν με μυστικότητα για να καταλήξουν γρήγορα στον εκλεκτό για την άκρη του πάγκου.\nΣτο θέμα του ξεσκαρταρίσματος του ρόστερ, τα πάντα παραμένουν ανοιχτά. Ο ΠΑΟΚ έχει κάνει πρόταση στο Σαβίνι, έχει συμφωνήσει προφορικά με τον Τσιρίλο και έχει προτείνει επέκταση συμβολαίου (με παράλληλη μείωση αποδοχών) στον Κοντρέρας, όμως ουδείς μπορεί να μιλήσει με σιγουριά για το ποια κατάληξη θα έχουν αυτά τα ζητήματα. Εννοείται ότι θα λυθούν συμβόλαια, ενώ δεν αποκλείονται και οι εκπλήξεις. *** O Θοδωρής Ζαγοράκης θα παραχωρήσει (έπειτα από καιρό είναι η αλήθεια) συνέντευξη τύπου εφ' όλης της ύλης την επόμενη εβδομάδα.\n*** O Πάμπλο Γκαρσία πήρε την Παρασκευή εξιτήριο και τις επόμενες 3-4 ημέρες θα παραμείνει κλινήρης στο σπίτι του. Μετά από μία εβδομάδα θα επιστρέψει στην Ουρουγουάη.\n*** Aπό την ΠΑΕ ΠΑΟΚ διέψευδαν κατηγορηματικά ότι υπάρχει ενδιαφέρον για τον Γιάκομπ του Ηρακλή.Contra.gr\nΜπορεί σήμερα ο κόσμος να ήταν λιγότερος από ότι τις προηγούμενες δύο ημέρες, όμως έδωσε το «παρών» και σήμερα στη συμπρωτεύουσα!\nΟι «Αγανακτισμένοι» της Θεσσαλονίκης τήρησαν το ραντεβού τους στο Λευκό Πύργο και μάλιστα έκαναν και πορεία στην λεωφόρο Νίκης για να μπορέσουν να απευθύνουν κάλεσμα και σε άλλους συμπολίτες τους, που εκείνη την ώρα προτίμησαν να πιουν τον καφέ τους.\nΤην απόφαση να μην ακολουθήσει τον πρώην συμπαίκτη του στην Γιουβέντους, ανακοίνωσε ο Λούκα Αντονίνι, ο οποίος φερόταν ως μεταγραφικός στόχος της «Γηραιάς Κυρίας».\nΟ Ιταλός διεθνής τόνισε πως είναι ευχαριστημένος στην Μίλαν και πως έχει ακόμα τρία χρόνια συμβόλαιο με τους πρωταθλητές Ιταλίας και θα ήθελε να το εξαντλήσει.\n«Θέλω να μείνω στην Μίλαν. Είμαι πραγματικά χαρούμενος και δεν θέλω να φύγω. Έχω ακόμα τρία χρόνια συμβόλαιο και θέλω να το εξαντλήσω», τόνισε ο μπακ των «ροσονέρι», μιλώντας στο «Sky Italia».\nΟι φήμες περί μεταγραφής του παίκτη στον σύλλογο του Τορίνο, δημιουργήθηκαν λόγω της απόκτησης του Ταϊβό από την Μίλαν.\nΣε διάψευση των φημών που θέλουν τον Σαμουέλ Ετό να αποχωρεί από την Ίντερ, προχώρησε ο Καμερουνέζος επιθετικός, μέσω προσωπικών δηλώσεών του στην επίσημη ιστοσελίδα των Μιλανέζων. «Τίποτα που να έχει σχέση με το ποδόσφαιρο, ακόμα και αν με εκνευρίζει ως άνθρωπο, δεν θα με απομακρύνει από την Ιντερ», ανέφερε χαρακτηριστικά ο Αφρικανός άσος.\n«Ένιωσα μεγάλη έκπληξη σήμερα το πρωί, όπως πιστεύω κι εσείς, όταν διάβασα τα δημοσιεύματα κάποιων εφημερίδων και ιδιαίτερα της "Gazzetta dello Sport". Θέλω να είμαι ξεκάθαρος, όπως ήμουν σε όλη τη διάρκεια της καριέρας μου και ειδικά με εσάς, που μου έχετε δείξει μεγάλο σεβασμό και αγάπη από την πρώτη ημέρα που ήρθα στο Μιλάνο. Να μην ανησυχείτε: η μοναδική μου σκέψη είναι μόνο η νίκη, με τους συμπαίκτες μου, στον τελικό του Κυπέλλου, τρόπαιο που εάν κατακτήσουμε θα είναι το έκτο μέσα σε μία διετία και το τρίτο από το ξεκίνημα της περιόδου. Τίποτα που να έχει σχέση με το ποδόσφαιρο, ακόμα και αν με εκνευρίζει ως άνθρωπο, δεν θα με απομακρύνει από την Ιντερ», ανέφερε χαρακτηριστικά ο Καμερουνέζος στράικερ.\nΑύριο έχουμε την ευκαιρία να δείξουμε στον κόσμο ποιοι είμαστε. Έχω καλό προαίσθημα»… Ο Πεπ Γκουαρντιόλα φύλαγε το καλύτερο για το τέλος της συνέντευξης Τύπου, στέλνοντας ξεκάθαρο μήνυμα στον Σερ Άλεξ Φέργκιουσον και στους παίκτες της Μάντσεστερ Γιουνάιτεντ για τον αυριανό μεγάλο τελικό του Τσάμπιονς Λιγκ.\n«Την τελευταία δεκαετία έχει κάνει θαυμάσια δουλειά. Είναι ξεκάθαρο πως και οι δύο ομάδες θέλουν να νικήσουν», είπε, ενώ σε σχέση με τον τελικό του 2009 που είχε φύγει νικητής, σχολίασε πως «θα πρέπει να κάνουμε κάποιες αλλαγές σε σχέση με εκείνο το παιχνίδι. Εάν παίξουμε με τον ίδιο τρόπο, τότε, δεν θα νικήσουμε».\nΟ Σερ Άλεξ Φέρκιουσον δεν έχει ξεχάσει τον χαμένο τελικό του Τσάμπιονς Λιγκ από την Μπαρτσελόνα, ωστόσο ανέφερε πως δεν ψάχνουν την εκδίκηση, αλλά το τρόπαιο. Μάλιστα, ο προπονητής της Μάντσεστερ Γιουάιτεντ, τόνισε πως ο φετινός τελικός είναι ο καλύτερος της 10ετίας.\n«Μπορεί να είναι ο καλύτερος τελικός της δεκαετίας. Είναι δύο μεγάλες ομάδες, με τεράστια ιστορία. Είναι ελκυστικός τελικός και τα πάντα μπορούν να συμβούν. Να μπουν πολλά γκολ, να δούμε θέαμα και να υπάρξουν συγκινήσεις»,τόνισε ο Φέργκιουσον που στην συνέχεια αναφέρθηκε και στις διαφορές με το 2009.\n«Δεν ψάχνουμε εκδίκηση. Είχαμε κάνει λάθη που κόστισαν αλλά τώρα έχουμε προετοιμαστεί καλύτερα από ό,τι τότε. Σε σχέση με εκείνη την ήττα, η ομάδα μας έχει γίνει πιο ώριμη. Η Μπαρτσελόνα έχει πολλές αρετές αλλά και εμείς το ίδιο. Είμαι σίγουρος ότι θα τα πάμε καλύτερα», τόνισε ο προπονητής της Γιουνάιτεντ ο οποίος σε ερώτηση για το αν οι στημένες φάσεις θα είναι το ατού της ομάδας του απάντησε: «Γίνεται πολύς λόγος για το αν το ύψος των παικτών μας είναι σημαντικό. Αλλά και η Μπαρτσελόνα έχει ψηλούς παίκτες, όπως ο Πικέ, ο Μπουσκέτς και ο Αμπιντάλ, ενώ και ο Πουγιόλ είναι πεισματάρης. Που λοιπόν είναι το όφελος;».\nΟ Φέργκιουσον αναφέρθηκε και στον Γκουαρδιόλα και στο έργο που έχει επιδείξει τα τελευταία τρία χρόνια: «Αυτό που εκτιμώ περισσότερο σε αυτόν είναι ότι βρέθηκε πολύ νέος στον πάγκο αλλά παρόλα αυτά κατάφερε να αλλάξει τον τρόπο παιχνιδιού της ομάδας και να της δώσει ωριμότητα. Έχει καταφέρει να πάει μπροστά τους Ισπανούς προπονητές».\nΌσο για τα αδύνατα σημεία του παιχνιδιού των Καταλανών, ο Σερ Άλεξ είπε: «Δεν είναι δυνατό να μην δεχτούμε τα θετικά και τα αρνητικά σημεία του αντίπαλου μας, αλλέ έχουμε επικεντρωθεί σε εμάς. Έχω εμπιστοσύνη στους παίκτες μου».\nΜπορεί στην ΑΕΚ και να έχουν εντοπίσει μεταγραφικούς στόχους και να είναι έτοιμοι να κτυπήσουν κάποιους εξ αυτών. Όμως η αλήθεια είναι, πως επί της ουσίας ο προγραμματισμός της ομάδας, θα αρχίσει να υλοποιείται μόλις ξεκαθαρίσει το τοπίο για το μέλλον του Νάτσο Σκόκο.\nΑφενός διότι στην ΑΕΚ προσδοκούν ένα ποσό που αγγίζει τα τρια εκατομμύρια Ευρώ από την ενδεχόμενη παραχώρηση του Αργεντινού. Και αφετέρου διότι από το ποσό που θα μπει στο ταμείο της ομάδας από την πώληση του Σκόκο, δεν θα αποκτηθεί μόνο ο αντικαταστάτης του συγκεκριμένου παίκτη, αλλά θα πάνε και σ’ άλλες κινήσεις ενίσχυσης. Επομένως ο Αργεντινός είναι αυτός που κρίνει τις εξελίξεις.\nΤο ThePlayer έχει γράψει ήδη την πληροφορία πως στα γραφεία της ΠΑΕ έχουν φτάσει περισσότερες από μια επίσημες προτάσεις για τον Σκόκο. Από την ΑΕΚ δεν το επιβεβαιώνουν και επιμένουν πως υπάρχει μόνο ενδιαφέρον από την Αγγλία, την Τουρκία, την Ρωσία και τα Εμιράτα. Πιθανότατα οι προτάσεις είναι πολύ μακριά από τις απαιτήσεις που έχουν οι κιτρινόμαυροι. Ή ενδεχομένως δεν καλύπτουν τον ίδιο τον ποδοσφαιριστή, που δεν είναι ζεστός στην μετακόμιση του στην Τουρκία ή ακόμα και στην Ρωσία. Επίσης υπάρχει και μια πληροφορία, πως στις αρχές της εβδομάδας, θα φτάσει μια εξαιρετικά δελεαστική πρόταση στα γραφεία της ΠΑΕ.\nΌπως και να έχει, οι άνθρωποι της ΑΕΚ θα ήθελαν η υπόθεση αυτή να τελειώσει όσο το δυνατόν πιο γρήγορα. Για λόγους ευνόητους. Ωστόσο η περσινή εμπειρία με το θέμα του Σκόκο, τους αναγκάζει να είναι ιδιαίτερα επιφυλακτικοί. Πάντως η ανάγκη για παραχώρηση του Αργεντινού είναι ίδια (αν όχι μεγαλύτερη) απ’ ότι πέρυσι.\nΟυσιαστικό ξεσκαρτάρισμα κάνουν οι ιθύνοντες της Άστον Βίλα ενόψει της νέας σεζόν, προχωρώντας μάλιστα σε δύο αποδεσμεύσεις-έκπληξη.\nΤο απόγευμα της Παρασκευής η διοίκηση τούς ενημέρωσε τον Τζόν Κάριου, τον Ρίο Κόκερ και τον Ρομπέρ Πιρές πως δεν υπολογίζονται. Ο Τζον Κάριου και ο Νάιτζελ Ρίο-Κόκερ σίγουρα αποτελούν εξαιρετικές λύσεις για οποιονδήποτε σύλλογο, ωστόσο ο πρώτος έχει εκφράσει την επιθυμία να συνεχίσει στη Στόουκ, στην οποία αγωνιζόταν ως δανεικός. Ο Ρίο Κόκερ παρά τα 25 του χρόνια έχει πολύ μεγάλη εμπειρία στην Πρέμιερ Λιγκ και δεν αναμένεται να δυσκολευτεί να βρει ομάδα. Αυτό δεν ισχύει και για τον Πιρές, ο οποίος βρίσκεται αισίως στα 38 του χρόνια…\nΑνάμεσα σ΄ αυτούς που αποδεσμεύθηκαν σήμερα είναι και οι Μουσταφά Σαλίφου, Αϊζέια Όσμπουρν και άλλα πέντε στελέχη της ομάδας νέων (Μπέρι, Ντίνι, Φλάναγκαν, Φόρεστερ και Χάφγουντ).\nΑνακοίνωση, μέσω της οποίας εκφράζει την δυσαρέσκεια της για τις αποφάσεις της πειθαρχικής επιτροπής της Football League, όσον αφορά το θέμα των ενστάσεων, εξέδωσε η ΠΑΕ Καλλιθέα.\nΜάλιστα, ο πρόεδρος του συλλόγου, Νίκος Σαλευρής θα μιλήσει την ερχόμενη Πέμπτη για όσα έχουν συμβεί στο φετινό πρωτάθλημα.\n«Με μεγάλη έκπληξη ενημερώθηκε η Καλλιθέα για τις αποφάσεις της Πρωτοβάθμιας Πειθαρχικής Επιτροπής της Football League, αναφορικά με τις ενστάσεις κατά του κύρους των αγώνων ΠΑΕ Πιερικός - ΠΑΕ Ιωνικός και ΠΑΕ Καλλιθέα - ΠΑΕ Ιωνικός, οι οποίες απορρίφθηκαν. Σε δήλωση του στην επίσημη ιστοσελίδα της ομάδας μας, ο κ. Σαλευρής ανέφερε ότι δεν θέλει να δώσει έκταση στο θέμα αυτή τη στιγμή και θα μιλήσει για τα όσα έχουν συμβεί στο φετινό πρωτάθλημα την ερχόμενη Πέμπτη (2/6) προκειμένου να ενημερωθεί η φίλαθλη κοινή γνώμη, καθώς δεν επιθυμεί να επηρεάσει την Αθλητική Δικαιοσύνη στις υπό κρίση καταγγελίες που έχει υποβάλλει».\nΑποφασισμένη να ενισχυθεί πολύ ενόψει της νέας σεζόν, προκειμένου να διεκδικήσει κάποιον εγχώριο τίτλο είναι η Σπόρτινγκ Λισαβόνας, η οποία μετά την έλευση του Πασιέντζα και την απόκτηση Μπομπό, ανακοίνωσε και τον Αλμπέρτο Ροντρίγκες.\nΛίγες ημέρες μετά την έλευσή του στη Λισαβόνα, ο Ντομίνγκος Πασιέντσια πραγματοποίησε και την πρώτη προσωπική του μεταγραφική κίνηση. Εμπιστεύθηκε τον γνώριμό του από τη Μπράγκα, Αλμπέρτο Ροντρίγκες, ο οποίος υπέγραψε τετραετές συμβόλαιο συνεργασίας με τη Σπόρτινγκ.\nΟ 27χρονος Περουβιανός αμυντικός ήταν βασικό στέλεχος και αρχηγός της Μπράγκα που έφτασε έως τον τελικό του Γιουρόπα Λιγκ.\nΑπό την στιγμή που ο Παναιτωλικός εξασφάλισε την άνοδο στην Σούπερ Λιγκ, τα ονόματα των παικτών που ακούγονται είναι πολλά.\nΤελευταίος υποψήφιος μεταγραφικός στόχος φαίνεται να είναι Καρίμ Σολτάνι του Ηρακλή.\nΟ 26χρονος Αλγερινός μεσοεπιθετικός, μένει ελεύθερος από τον «γηραιό» το ερχόμενο καλοκαίρι και ο Μπάμπης Τεννές βλέπει «ζεστά» την περίπτωση του.\nΩστόσο η απόκτηση του μόνο εύκολη δεν θα είναι δεδομένου ότι για τον παίκτη φέρεται να έχει εκφράσει το ενδιαφέρον της και η ΑΕΚ.\nΤο τι περιλαμβάνει η αίτηση που κατέθεσε για επανάληψη της διαδικασίας και ανάκληση της απόφασης της επιτροπής Εφέσεων της ΕΠΟ έκανε γνωστό με ανακοίνωσή της η ΠΑΕ ΟΦΗ.\n«1. Από την 25.5.2011 ημέρα Τετάρτη, η ΠΑΕ ΟΦΗ έχει καταθέσει ενώπιον της Επιτροπής Εφέσεων Αδειοδότησης (ΕΕΑ), αίτηση επαναλήψεως της διαδικασίας και ανάκληση της αποφάσεως της ως άνω επιτροπής, η οποία με ψήφους 2 προς 1 (μειοψήφησε ο Πρόεδρος της Επιτροπής κ. Γυφτάκης), απέρριψε την έφεση της ΠΑΕ ΟΦΗ, κατά του Πρωτοβαθμίου Οργάνου Αδειοδοτήσεως (ΠΟΑ).\n2. Κομβικό σημείο και πυρήνας της ως άνω αιτήσεως ανακλήσεως της ΠΑΕ ΟΦΗ, είναι η μετά την έκδοση της αποφάσεως της Επιτροπής Εφέσεων, συνταρακτική αποκάλυψη , (η οποία περιήλθε σε γνώση μας με συγκεκριμένα αποδεικτικά στοιχεία), ότι το ένα μέλος της ανωτέρω Επιτροπής, (το οποίον ψήφισε κατά της αδειοδοτήσεως της ΠΑΕ ΟΦΗ), είναι τακτικός Ελεγκτής της ΕΠΟ από το έτος 1995 μέχρι και σήμερα, επιπρόσθετα δε είναι και Ορκωτός Λογιστής σε άλλη ΠΑΕ . (Η ΠΑΕ ΟΦΗ γνωρίζει σε ποια συγκεκριμένη ΠΑΕ είναι Ορκωτός Λογιστής).\nΣυνεπώς, ο κ. Σμαίλης είχε κώλυμα να συμμετέχει στην σύνθεση της Επιτροπής Αδειοδοτήσεως , σύμφωνα με το άρθρο 7 του κανονισμού αδειοδοτήσεως και όχι μόνο αυτό αλλά έπρεπε να γνωστοποιήσει το κώλυμα αυτό .\nΘα προσθέσουμε εμείς ότι κατά την γνώμη μας υπήρχε και ηθική υποχρέωση προς τούτο , και σε κάθε περίπτωση αδυνατούμε να κατανοήσουμε τι δικαιολογία μπορεί να υπάρξει για την απόκρυψη υπό του εν λόγω Ορκωτού Λογιστή του συγκεκριμένου κωλύματος .\nΤι σημαίνουν όλα αυτά για την εκδοθείσα απόφαση;\nΠολύ απλά ότι όχι απλώς πάσχει από ακυρότητα, αλλά ΕΙΝΑΙ ΑΝΥΠΟΣΤΑΤΟΣ ΚΑΙ ΚΑΤΑ ΣΥΝΕΠΕΙΑ ΔΕΝ ΠΑΡΑΓΕΙ ΕΝΝΟΜΑ ΑΠΟΤΕΛΕΣΜΑΤΑ ΟΧΙ ΜΟΝΟ ΩΣ ΠΡΟΣ ΤΟΝ ΟΦΗ ΑΛΛΑ ΚΑΙ ΠΡΟΣ ΟΙΟΝΔΗΠΟΤΕ ΤΡΙΤΟ.\n3. Αφού η απόφαση δεν παράγει έννομα αποτελέσματα, ευνόητο είναι ότι δεν μπορεί να επικυρωθεί, - πλέον των άλλων -, και ο πίνακας βαθμολογίας της super league .\nΔεν χρειάζεται να είσαι νομικός για να αντιληφθείς ότι η αίτηση ανακλήσεως της ΠΑΕ ΟΦΗ θα γίνει δεκτή. Οπως εύκολα γίνεται αντιληπτό, δεν υπάρχει άλλη διέξοδος ακόμα και για τους εχθρούς της ΠΑΕ ΟΦΗ.\n4. Η ΠΑΕ ΟΦΗ καταγγέλει τις ακόλουθες μεθοδεύσεις, πρωτοφανείς στην ιστορία όχι μόνο της Αθλητικής Δικαιοσύνης, αλλά και γενικώτερα της Ελληνικής Δικαιοσύνης.\nΠοτέ δεν έχουν γίνει αυτά που θα αναφερθούν ευθύς κατωτέρω.\nΟπως προελέχθη, η αίτηση ανακλήσεως έχει κατατεθεί από τις 25.5.2011 ημέρα Τετάρτη.\nΠοιό θα ήταν το αμέσως λογικό βήμα, και εν ταυτώ η αντίστοιχη υποχρέωση των αρμοδίων που παρέλαβαν την αίτηση ανακλήσεως της ΠΑΕ ΟΦΗ; Προφανώς την ίδια στιγμή να την διαβιβάσουν στον Πρόεδρο της Επιτροπής κ. Γυφτάκη, και ο ίδιος να ορίσει άμεσα δικάσιμο, για την εκδίκαση της. Οι ανωτέρω υποχρεώσεις μάλιστα στην συγκεκριμένη περίπτωση, καθίσταται επιτακτικότερες, διότι η απόφαση ως προελέχθη είναι ανυπόστατος, επιπρόσθετα δε το αποκαλυφθέν γεγονός που αποτελεί και πυρήνα της αιτήσεως ανακλήσεως, είναι ιδιαιτέρως σοβαρό.\nΚΑΤΑΓΓΕΛΟΥΜΕ ΟΤΙ ΜΕΧΡΙ ΣΗΜΕΡΑ ΟΙ ΑΡΜΟΔΙΟΙ ΤΗΣ ΕΠΟ ΔΕΝ ΠΡΟΣΔΙΟΡΙΖΟΥΝ ΣΚΟΠΙΜΑ ΤΗΝ ΑΙΤΗΣΗ ΑΝΑΚΛΗΣΕΩΣ ΤΗΣ ΠΑΕ ΟΦΗ.\nΣυνειρμικά στο μυαλό του Ελληνα πολίτη, έρχεται η απάντηση στο γιατί και τι κρύβεται πίσω από αυτή την μεθόδευση:\nΝα επικυρωθεί η βαθμολογία σε τρόπο ώστε η αίτηση ανακλήσεως της ΠΑΕ ΟΦΗ να μην έχει πλέον πρακτικό αντίκρυσμα όταν θα την προσδιορίσουν οι αρμόδιοι για να δικαστεί, δηλαδή όπως έχει προσχεδιαστεί μετά την επικύρωση του πίνακα βαθμολογίας της super league .\nΟσοι ενέχονται σε όλο αυτό το μεθοδευμένο σχέδιο κατά της ΠΑΕ ΟΦΗ, πρέπει να γνωρίζουν ότι έχει γίνει ήδη αντιληπτό. Από σήμερα πρέπει να γνωρίζουν ότι κοινωνοί του παράνομου αυτού σχεδίου, έχουν γίνει όλοι οι Κρήτες και γενικότερα όλος ο Ελληνικός λαός.\nΟσον αφορά την ΠΑΕ ΟΦΗ, δηλώνει προς πάσα κατεύθυνση, ότι δεν πρόκειται να παραμείνει απαθής, σαν όλα αυτά να γίνονται σε ένα αδιάφορο αλλού.\nΟύτως ή άλλως, εκτός από τις ενέργειες της ΠΑΕ ΟΦΗ,λαμβάνει γνώση τμήματος των όσων έχουν γίνει, δια του παρόντος δελτίου τύπου, και ο αρμόδιος Εισαγγελέας, ο οποίος έχει την δυνατότητα να κινηθεί αυτεπάγγελτα.\nΣτεκόμαστε μόνο στο συγκεκριμένο θέμα, και δεν αναφερόμαστε συνειδητά στην ουσία της υποθέσεως, γιατί αυτή θα ξαναδικαστεί, είτε το θέλουν είτε δεν το θέλουν και τότε θα γίνει αντιληπτό εάν έπρεπε να αδειοδοτηθεί η ΠΑΕ ΟΦΗ ή όχι.\nΑυτό που επαναλαμβάνουμε για πολλοστή φορά είναι ότι η ΠΑΕ ΟΦΗ όχι απλώς έπρεπε να αδειοδοτηθεί, αλλά δεν έπρεπε να υπάρχει η οποιαδήποτε σκέψη οιουδήποτε για την μη αδειοδότηση της. Τόσο πλήρη και διαυγή ήταν τα στοιχεία τα οποία κατετέθησαν.\n5. Η ΠΑΕ ΟΦΗ καλεί τους «αρμοδίους» να συνέλθουν.\nΗ οργή των Κρητών είναι τεράστια.\nΗ ΠΑΕ ΟΦΗ δεν μπορεί να συγκρατήσει την δικαιολογημένη οργή των ανθρώπων αυτών, ούτε μπορεί να εξηγήσει σε όλο αυτο τον κόσμο, ότι υπήρξαν άνθρωποι στην Αθήνα που μηχανεύτηκαν τέτοια σχέδια σε βάρος τους, υποτιμώντας και την νοημοσύνη και την λεβεντιά τους.\nΠριν λοιπόν τα πράγματα εκτραχυνθούν χωρίς να φέρει την οποιαδήποτε ευθύνη η ΠΑΕ ΟΦΗ, οφείλουν οι αρμόδιοι, η Δικαιοσύνη και η πολιτεία ΝΑ ΕΠΑΝΟΡΘΩΣΟΥΝ. ΠΡΙΝ ΝΑ ΕΙΝΑΙ ΠΟΛΥ ΑΡΓΑ.\nΤΟ ΔΙΚΑΙΟ ΕΙΝΑΙ ΜΕ ΤΟ ΜΕΡΟΣ ΜΑΣ ΚΑΙ ΑΥΤΟ ΠΟΥ ΖΗΤΑΜΕ ΤΩΡΑ ΠΡΟΣ ΤΟ ΠΑΡΟΝ ΕΙΝΑΙ ΝΑ ΕΚΔΙΚΑΣΤΕΙ Η ΑΙΤΗΣΗ ΑΝΑΚΛΗΣΕΩΣ ΜΑΣ ΑΜΕΣΑ ΚΑΙ ΝΑ ΜΗΝ ΕΠΙΚΥΡΩΘΕΙ Η ΒΑΘΜΟΛΟΓΙΑ ΤΗΣ SUPER LEAGUE.\nΟι φίλαθλοι του ΟΦΗ πρέπει να γνωρίζουν ότι η Διοίκηση κάνει όχι απλώς ότι μπορεί, αλλά όλοι υπερβάλλουν εαυτούς, και εργάζονται νυχθημερόν, για την αποκατάσταση της αδικίας.\nΠρέπει να δείξουν κατανόηση όμως στο γεγονός, με τι παλεύει η Διοίκηση.\nΟλα τα ανωτέρω που εκτίθενται για πρώτη φορά σε δελτίο τύπου της ΠΑΕ ΟΦΗ, καθιστούν άμεσα αντιληπτόν ότι παλεύουμε ενάντια σε ένα οργανωμένο σχέδιο.\nΠαλεύουμε για την προσγείωση της υποθέσεως στα κράσπεδα της πραγματικότητας από την εικονική πραγματικότητα που έντεχνα δημιούργησε το οργανωμένο σχέδιο κατά του ΟΦΗ.\nΓι αυτό και χρειάζεται ενότητα και εγρήγορση.»\nΧιλιάδες οπαδοί του Ηρακλή συμμετείχαν στις διαδηλώσεις για την απόφαση της επιτροπής αδειοδοτήσεων. Εκατοντάδες φίλοι του ΟΦΗ έκλεισαν το λιμάνι του Ηρακλείου με ένα εξ’ αυτών να απειλεί να δώσει τέλος στη ζωή του. Παναθηναϊκοί πραγματοποίησαν πορεία για να φύγει ο Τζίγκερ, ΠΑΟΚτσήδες, Αρειανοί και ΑΕΚτσήδες πραγματοποιούσαν συγκεντρώσεις και πορείες για τα πολλά προβλήματα των ομάδων τους και όχι της κοινωνίας τους.\nΚερασάκι στην τούρτα τα επεισόδια σήμερα στη Βαρκελώνη ανάμεσα σε δυνάμεις της αστυνομίας και «αγανακτισμένους» που έχουν καταλάβει την κεντρική πλατεία της Καταλονίας, όταν αστυνομικοί επιχείρησαν να απομακρύνουν τις σκηνές των διαδηλωτών ενόψει του αυρiανού τελικού του Champions League!!!Επιμελεια Πετρος Πετρουσης\nΕξελίξεις στο θέμα του προπονητή αναμένονται την επόμενη εβδομάδα στην Καβάλα.\nΤις τελευταίες μέρες η διοίκηση της ομάδας έχει προχωρήσει τις συζητήσεις της με τους υποψήφιους τεχνικούς και σύντομα αναμένεται να καταλήξει στον «εκλεκτό», προκειμένου να προχωρήσει ο μεταγραφικός σχεδιασμός.\nΑπό εκεί και πέρα οι παίκτες απολαμβάνουν από την Παρασκευή τις καλοκαιρινές τους διακοπές.\nΗ επιστροφή θα γίνει στις αρχές Ιουλίου, χωρίς ωστόσο να έχει ξεκαθαρίσει ακόμη η ακριβής ημερομηνία, αφού αυτή θα εξαρτηθεί από το νέο προπονητή.\nΤις συγκρίσεις με τον Λίονελ Μέσι αποποιήθηκε ο Χαβιέ Ερνάντες, ο οποίος μιλώντας σε αγγλικά Μέσα, τόνισε πως το μόνο που τον ενδιαφέρει είναι να «ματώσει» τη φανέλα της Μάντσεστερ Γιουνάιτεντ.\nΟ Μεξικανός που στην πρώτη του σεζόν στο «Όλντ Τράφορντ» πέτυχε 20 τέρματα και από εναλλακτική λύση έγινε βασικός, άκουσε τους Πεπ Γκουαρντιόλα και Λίονελ Μέσι να του δίνουν συγχαρητήρια, αλλά όπως φαίνεται έχει… κλειστά τα αυτιά του.\nΣε ερώτηση που δέχθηκε για το αν μπορεί να φτάσει ποτέ τα κατορθώματα του Μέσι, απάντησε:\n«Όχι. Είμαι μέλος μιας μεγάλης ομάδας. Δεν φιλοδοξώ να γίνω σαν τον Μέσι. Είμαι ένας απλός ποδοσφαιριστής», τόνισε για να συνεχίσει αναφορικά με τους στόχους του:\n«Αυτό με το οποίο έχω εμμονή είναι να δίνω το 100% των δυνατοτήτων μου. Να ματώνω τη φανέλα. Η Μάντσεστερ μου χαρίζει μια τεράστια ευκαιρία και θέλω να την εκμεταλλευτώ. Δεν ψάχνω τα γκολ. Τα γκολ έρχονται έπειτα από μια ομαδική προσπάθεια. Οι επιθετικοί απλά βρίσκονται σε καλύτερη θέση για γκολ. σε αυτή την ομάδα ακόμα και ο Έντουιν (σ.σ. Φαν ντερ Σαρ) μπορεί να σκοράρει!».\nΜε ανακοίνωση του ο Σ.Φ. ΠΑΟΚ Θύρα 4 αναφέρεται στα δύο τελευταία παιχνίδια του ΠΑΟΚ στο ποδόσφαιρο αλλά και στο μπάσκετ. Σε αυτήν επισημαίνει πως στο πρώτο άθλημα η χρονιά που ολοκληρώθηκε άφησε μια πικρή γεύση, ενώ όσον αφορά το δεύτερο άθλημα αναφέρεται στο πρώτο βήμα που έγινε αναφορικά με την κατάκτηση της τρίτης θέσης. Αναλυτικά η ανακοίνωση:\nΣτο ποδόσφαιρο η ομάδα έκανε μία καλή εμφάνιση και κέρδισε εύκολα τον Ολυμπιακό Βόλου με 5-1 στην τελευταία φετινή παράσταση. Το σκορ άνοιξε πολύ νωρίς ο Σαλπιγγίδης και στη συνέχεια σκοράρανε οι Βιερίνια και Αρίας. Ο ΠΑΟΚ δεν σταμάτησε εκεί και πέτυχε και άλλα γκολ με τους Σαλπιγγίδη και Μουσλίμοβιτς. Ο αντίπαλος απλά πέτυχε το γκολ της τιμής με πέναλτι.\nΟ κόσμος που βρέθηκε στην Τούμπα χειροκρότησε τον Μουσλίμοβιτς στο τελευταίο του ματς με τη φανέλα του ΠΑΟΚ, όπως και όλους τους παίκτες. Σίγουρα η χρονιά μας άφησε μία πικρή γεύση αφού θα μπορούσαμε άνετα να πάρουμε το κύπελλο ή έστω να βγούμε πρώτοι στα play off. Από εδώ και πέρα θέλει δουλειά, ειλικρίνεια και σοβαρές επιλογές από όλους για να μεγαλώσει ο σύλλογος και να ανέβει επίπεδο. Στο μέλλον θα τοποθετηθούμε εκτενώς για τη χρονιά που πέρασε και θα καταθέσουμε τη γνώμη μας.\nΗ ομάδα μπάσκετ κέρδισε τον Άρη Θεσσαλονίκης με 76-74 και έκανε το πρώτο βήμα για την κατάκτηση της τρίτης θέσης. Καλύτεροι παίκτες οι Μάρσαλ, Ντόζιερ και Γκετσέφσκι. Πέντε χιλιάδες οπαδοί του ΠΑΟΚ δημιούργησαν ωραία ατμόσφαιρα και συγκρατήθηκαν όταν είδαν την ερπετική διάθεση των διαιτητών που με το ζόρι θέλανε να βάλουν τους αντίπαλους στο παιχνίδι. Επίσης γέλιο προκάλεσαν οι συνοδοί των ερπετών που λογικά το επόμενο διάστημα θα περιορίσουν τις κινήσεις τους στην οδό Παπαναστασίου (μετά τη Μαρτίου βέβαια). Επόμενο ματς στο Παλέ την ερχόμενη Κυριακή".\nΤην πρόταση συνεργασίας με τον Αστέρα Τρίπολης εξετάζει ο Μάκης Χάβος, μετά την απομάκρυνσή του από τον ΠΑΟΚ.\nΕκτός από την πρόταση του Αστέρα ο πρώην προπονητής του «Δικέφαλου» έχει και μια δεύτερη κρούση στα χέρια του από ομάδα της Σούπερ Λιγκ.\nΗ πρόταση της πελοποννησιακής ομάδας, όμως, δείχνει να είναι καλύτερη για τον ίδιο με μόνο σημείο εκκρεμότητας το πρωτάθλημα στο οποίο θα λάβει μέρος η ομάδα της Τρίπολης στην καινούρια περίοδο. Ο ίδιος ο Χάβος αφού ξεκουραστεί για λίγες μέρες με την οικογένειά του θα πάρει την τελική του απόφαση.\n«Χάνουμε, πάμε να βάλουμε δύο γκολ να ισοφαρίσουμε»\nΟι στιχομυθίες κατά τη διάρκεια της σύσκεψης των πολιτικών αρχηγών είχαν δραματικό τόνο. Ο Γιώργος Καρατζαφέρης όμως αποφάσισε να προσθέσει και το αθλητικό στοιχείο.\nΟι πολιτικοί αρχηγοί αφού έκατσαν στο τραπέζι άκουσαν τον Γ. Παπανδρέου να τους λέει «Είμαι ανοιχτός σε προτάσεις» για να πάρει την απάντηση από τον Α. Σαμαρά «Ότι είχα να πω το είπα στο Ζάππειο». Από την πλευρά του ο Γ. Καρατζαφέρης έκανε την πρόταση «Αντώνη, κέρνα αύριο ένα καφέ στην Μουρούζη για να καθίσουμε και να τα βρούμε», με τον Σαμαρά να ρωτά : «Γιατί στη Μουρούζη;», «Γιατί μου πέφτει μακριά το Καστρί» του απάντησε ο πρόεδρος του ΛΑ.Ο.Σ.\nΝα σημειώσουμε πως στη Μουρούζη είναι τι πατρικό του Αντώνη Σαμαρά.\nΟ Γ. Παπανδρέου δείχνοντας συναινετικός είπε «Βάλτε τεχνοκράτες, πολιτικά πρόσωπα, αρκεί να εμφανιστούμε σε αυτές τις κρίσιμες στιγμές ενωμένοι». Η απάντηση του προέδρου της Ν.Δ. ήταν άμεση. «Δεν μπαίνω σε μια τέτοια κυβέρνηση».\nΕκείνη τη στιγμή παίρνει το λόγο ο Γ. Καρατζαφέρης: «Είμαστε στο 80’ και χάνει η ομάδα 2-0. Ο προπονητής λέει να μπουν στον αγωνιστικό χώρο οι Σαμαράς και Καρατζαφέρης, και αντί να μπούμε μέσα, εσύ φεύγεις και πάς και κρύβεσαι στην κερκίδα. Πάμε να βάλουμε δύο γκολ μήπως και καταφέρουμε την ισοπαλία».\n«Φως στο τούνελ» το οποίο είχε περιέλθει τον τελευταίο καιρό η εφημερίδα «exedra.gr», το μεσημέρι της Παρασκευής ανακοινώθηκε η πώληση της στον Mιχάλη Ανδρουλιδάκη!\nTα… μαύρα σύννεφα είχαν μαζευτεί τον τελευταίο καιρό πάνω από την εφημερίδα που ανήκει στον ΔΟΛ και τα σενάρια μιλούσαν ακόμη και για λουκέτο! Τελικά φαίνεται ότι στο πρόσωπο του Μιχάλη Ανδρουλιδάκη βρέθηκε ο… από μηχανής Θεός για να σώσει την κατάσταση.\nΑνάμεσα στον επιχειρηματία (που στις αρχές της δεκαετίας του ’90 είχε ανοίξει το ιστορικό Sportime) και τον ΔΟΛ υπάρχει κατ'αρχήν συμφωνία για την πώληση και τα επόμενα 24ωρα θα έχουμε και τις τελικές ανακοινώσεις!\nΜετά τον μάνατζέρ του και ο ίδιος ο Νταβίντ Πιζάρο «έκλεισε» την πόρτα στον Ολυμπιακό και γενικότερα σε όλες τις ομάδες που ενδιαφέρονται για την απόκτησή του, καθώς δήλωσε πως θέλει να παραμείνει στην Ρόμα.\nΒέβαια, ο Χιλιανός μέσος εξήγησε ότι το μέλλον του είναι αβέβαιο και πρόσθεσε πως δεν γνωρίζει ούτε ο ίδιος τι μπορεί να συμβεί, ωστόσο τόνισε πως επιθυμία του είναι να παραμείνει στους Ρωμαίους.\n«Έχω συμβόλαιο μέχρι το 2013 με την ομάδα και είμαι χαρούμενος εδώ. Η επιθυμία μου είναι να συνεχίσω. Δεν έχω καταφέρει να πάρω ένα πρωτάθλημα με τη Ρόμα και θα ήθελα να το πετύχω, πιστεύω ότι μπορώ», ανέφερε ο Πιζάρο στο «corrieredellosport.it» και συνέχισε αναφερόμενος στη… νέα χρονιά και το μέλλον του στους Ρωμαίους. «Δεν παίξαμε καλά τη φετινή σεζόν.\nΔεν βγάλαμε το απόλυτο των δυνατοτήτων μας. Η επόμενη χρονιά μπορεί να είναι δική μας. Φέτος ενισχυθήκαμε αλλά δεν πετύχαμε τις προσδοκίες μας».\nΘετικός στην προοπτική να φορέσει τα χρώματα της ΑΕΚ εμφανίστηκε ο Δημήτρης Κωνσταντόπουλος, ξεκαθαρίζοντας μάλιστα ότι θέλει να πάει κάπου όπου μπορεί να αγωνίζεται και όχι να είναι στον πάγκο.\nΗ βαριά οικονομική πολιτική θα ακολουθήσει η ΠΑΕ ΑΕΚ όσον αφορά τη μείωση του μπάτζετ αναγκάζει να βρει λύση και στο συμβόλαιο του Σεμπάστιαν Σάχα. Ο Αργεντινός πορτιέρο αμείβεται περίπου με 600.000 ευρώ και οι σκέψεις των διοικούντων της Ένωσης είναι να του προτείνουν μία μείωση, ώστε οι δύο πλευρές να συνεχίσουν και τη νέα σεζόν μαζί.\nΣε περίπτωση πάντως που δεν δεχθεί ο Σάχα την οποιαδήποτε μείωση, τότε οι ιθύνοντες της ΑΕΚ θα στραφούν στην περίπτωση του Δημήτρη Κωνσταντόπουλου. Ο τερματοφύλακας της Κέρκυρας περιμένει στο ακουστικό του και με δηλώσεις του στο aekvoice.gr εμφανίστηκε θετικός στην προοπτική να φορέσει τα χρώματα της ΑΕΚ.\n«Η ΑΕΚ είναι μεγάλη ομάδα και φυσικά θα ήθελα να κάνω το βήμα παραπάνω. Εγώ θέλω να πάω κάπου που να ξέρω ότι έχω προοπτικές να παίζω. Όχι να είμαι δεύτερος. Δεν είναι το καλύτερο για την καριέρα μου. Σαν ποδοσφαιριστής πρέπει να παίζεις», τόνισε αρχικά ο υψηλόσωμος πορτιέρο.\nΣτη συνέχεια για το αν έχει υπάρξει κάποια επαφή με την Ένωση είπε: «Είναι αλήθεια ότι έχει υπάρξει επαφή με την ΑΕΚ, μέσω του μάνατζερ μου. Ωστόσο, δεν έχει γίνει κάποια επίσημη πρόταση στην Κέρκυρα. Πρέπει πρώτα να τα πουν με την ομάδα και μετά να συζητήσουμε και μαζί. Περίμενα να τελειώσει τις αγωνιστικές της υποχρεώσεις η ΑΕΚ και από εδώ και πέρα βλέπουμε».\nΌσον αφορά την κλήση του στην Εθνική για το παιχνίδι των Προκριματικών του Ευρωπαϊκού Πρωταθλήματος του 2012 με την Μάλτα (4/6), αλλά και το φιλικό με τον Ισημερινό στη Νέα Υόρκη (8/6), υποστήριξε: «Ευχαριστώ πολύ τον κ. Σάντος. Του είμαι ευγνώμων. Είναι μεγάλος προπονητής. Είναι πάρα πολύ καλό να κερδίζεις την εμπιστοσύνη κάποιου. Θα κάνω ότι μπορώ για να του το ανταποδώσω. Θα πρέπει να κερδίσουμε και τα δύο παιχνίδια».\nΤέλος, για την επόμενη μέρα επεσήμανε: «Προς το παρών θέλω να προετοιμαστώ καλύτερα για τα δύο ματς με την Εθνική και από εκεί και πέρα να δω τι θα γίνει το καλοκαίρι και το που θα συνεχίσω να αγωνίζομαι».\nΝα τονίσουμε ότι ο Κωνσταντόπουλος δεσμεύεται με συμβόλαιο με την Κέρκυρα οπότε τον τελευταίο λόγο για πιθανή μεταγραφή του έχει η ομάδα από το νησί των «Φαιάκων». Το σίγουρο είναι ότι σε καμία περίπτωση δεν θα σταθεί εμπόδιο στην καριέρα του ποδοσφαιριστή.\nΘα μπορούσαν να αποτυπωθούν άραγε τα μαγικά του ιδιοφυούς Μέσι, πάνω σε μια κόλλα χαρτί;\nΟ γνωστός σκιτσογράφος, Πολ Τρεβιγιόν, κατάφερε να αποδώσει με απίστευτη σπιρτάδα και ζωντάνια τις αξιοζήλευτες και πανέμορφες κινήσεις του Μέσι μέσα στο γήπεδο, ζωγραφίζοντάς τον!\nΔείτε τις φωτογραφίες που ακολουθούν και θα καταλάβετε…\nΈχετε ακούσει τα διάφορα ανέκδοτα που έχουν κυκλοφορήσει τώρα τελευταία για τον Τσακ Νόρις; Ο σκύλος σας παρουσιάζει σε αποκλειστικότητα μία φωτογραφία από βιβλική καταστροφή που επιβεβαιώνει τα όσα λέγονται για τον διάσημο ηθοποιό πολεμικών τεχνών…\nΝαι, αυτό το κόψιμο στον τεράστιο βράχο τον έκανε ο Τσακ Νόρις! Μπορεί ο Μπρους Λι να τον σκότωσε τον Τσακ στην ταινία, αλλά αυτός αναστήθηκε (ο άλλος πέθανε στο... real world) και επέστρεψε πιο δυνατός!\nΟύτε ο Σογκόκου με κύμα «κάμε χάμε» δεν κάνει τέτοιες καταστροφές! Πως το λέει το τραγούδι; «Και κάνεις και… ζεμιές».\nTo «Ολντ Τράφορντ» και η ιστορία της Γιουνάιτεντ (ΒΙΝΤΕΟ)\nΔείτε ένα πολύ ωραίο βίντεο για την ιστορία της Μάντσεστερ Γιουνάιτεντ και το θρυλικό «Ολντ Τράφορντ».\nΣε ένα βίντεο χωράνε όλα τα «αστέρια» του συλλόγου. Απολαύστε το…\nΟ πρόεδρος της ΑΕΚ ερωτήθηκε για τα χρήματα που έχει ξοδέψει η ΑΕΚ σε τιμωρίες και δεν έδωσε ποτέ απάντηση…\nΗ κίνηση του Σταύρου Αδαμίδη να απαντήσει lIVE σε ερωτήματα ΑΕΚτζήδων μέσω της ΕΡΑ ΣΠΟΡ έκρυβε αρκετούς κινδύνους. Όπως να πιανόταν ανενημέρωτος. Έτσι πιάστηκε απροετοίμαστος όταν ρωτήθηκε πόσα χρήματα έχει δώσει η ΑΕΚ στην μετά εποχή Νικολαϊδη, για τιμωρίες.\n«Τρεις είναι οι μεγάλες δεσμεύεις που έχουμε αναλάβει: Πρώτον να αντιμετωπίσουμε τα θέματα της βίας. Στο μπάτζετ της επόμενης χρονιάς έχουμε βάλει ένα μεγάλο ποσό σε θέματα σεκιούριτ. Ο δεύτερος είναι η ανέγερση του γηπέδου και τρίτον η οικονομική εξυγίανση. Θα είστε σίγουροι ότι θα πιέσουμε και θα προσπαθήσουμε να νικηθεί η βία. Είναι το μεγάλο μας στοίχημα. Θέλουμε τους υγιείς ΑΕΚτζήδες στο γήπεδο. Είναι αλήτες και βλάπτουν την εικόνα της ΑΕΚ και του ελληνικού ποδοσφαίρου», απάντησε ο πρόεδρος της ΑΕΚ.\nΕσείς ακούσατε κάπου σε αυτά τα λόγια ένα νούμερο; Γιατί εμείς όχι! Άλλο τον ρώτησαν, άλλο απάντησε...\nΤον δικαιολογούμε τον άνθρωπο, δεν μπορεί να είναι ενημερωμένος για όλα.\nΘα μπορούσε όμως να πει, «αυτήν την στιγμή δεν έχω συνολική εικόνα για πρόστιμα που έχουμε πληρώσει ως ΠΑΕ από τότε. Εξάλλου προκάτοχός μου ήταν ο Νίκος Θανόπουλος. Για τη φετινή χρονιά ξέρω ότι σπαταλήσαμε 737.500 και το 2010, 220.000 ευρώ, κάτι που παρουσιάσαμε και στον απολογισμό της χρονιάς σε συνέντευξη Τύπου ».\nΚαι όντως έτσι είναι, γι’ αυτό σας παραθέτουμε σχετική φώτο. Ή δεν θυμόταν τα συγκεκριμένα νούμερα;\nΈκπληξη θα προκαλέσουν οι τιμές των εισιτηρίων διαρκείας της ΑΕΚ για τη νέα σεζόν σύμφωνα με τον Σταύρο Αδαμίδη.\nΟ πρόεδρος της ΑΕΚ υποστήριξε ότι οι τιμές θα είναι προσιτές δίνοντας ώθηση στον κόσμο να αγοράσει κάρτες για την επόμενη χρονιά.\n«Το ΟΑΚΑ με τη φετινή του εικόνα δεν ήταν δυνατή έδρα. Πήραμε την απόφαση να κλείσει το πάνω διάζωμα. Ο στόχος των 30.000 διαρκείας είναι εφικτός. Θα σας προκαλέσει έκπληξη οι τιμές οι οποιες θα είναι προσιτές για όλους», δήλωσε ο Αδαμίδης απαντώντας σε ερωτήματω φιλάθλων της «Ένωσης» στην ΕΡΑ ΣΠΟΡ.\nΤο 2004, την πρώτη χρονιά του Ντέμη Νικολαΐδη στην προεδρία της ΠΑΕ, το φθηνότερο διαρκείας κόστιζε 150 ευρώ. Θα κατέβει αυτήν την τιμή;\nΗ EA Sports φέρνει την επανάσταση στο FIFA 12 με τη νέα Player Impact Engine, καθώς σημαντικές καινοτομίες από τον πραγματικό κόσμο του ποδοσφαίρου κάνουν το φετινό FIFA ακόμα πιο ρεαλιστικό και ελκυστικό.\nΗ Electronic Arts Inc (NASDAQ: ERTS) ανακοίνωσε ότι η EA SPORTS™ έχει αναπτύξει το Player Impact Engine, μια νέα μηχανή φυσικής που θα προσφέρει επαναστατικές αλλαγές στο καλύτερο* αθλητικό videogame στο πλανήτη. Δύο χρόνια στον τομέα της ανάπτυξης, η νέα Player Impact Engine του FIFA 12 προσφέρει ρεαλιστική κίνηση σε κάθε αλληλεπίδραση μέσα στο γήπεδο. Είναι μία από τις πολλές σημαντικές καινοτομίες για το FIFA 12 που έχουν εμπνευστεί από το αληθινό ποδόσφαιρο και δημιουργήθηκε από την ομάδα ανάπτυξης του FIFA στην EA Canada.\n«Οι αλλαγές που έχει υποστεί το FIFA 12 δεν είναι επαναστατικές αλλά εξελικτικές», είπε ο Kaz Makita, Executive Producer για το franchise του FIFA, το οποίο έχει κερδίσει 136 βραβεία videogame τα τελευταία τρία χρόνια. «Για να δημιουργήσουμε το καλύτερο και αυθεντικότερο παιχνίδι FIFA που έγινε ποτέ, χρειαζόμαστε νέα τεχνολογία για να αποδώσουμε το όραμά μας. Οι παίκτες θα δουν, και το πιο σημαντικό θα αισθανθούν αμέσως, τη σημασία της Player Impact Engine».\nΗ νέα πρωτοποριακή μηχανή Player Impact Engine θα τρέχει το FIFA 12 στο PlayStation ® 3 computer entertainment system και το Xbox 360 ® videogame & entertainment system. Οι παίκτες θα βιώσουν τον τρόπο με τον οποίο οι πραγματικοί ποδοσφαιριστές παλεύουν μεταξύ τους για να κερδίσουν την κατοχή της μπάλας. Η Impact Engine παράγει συνεχώς αποφάσεις σε πραγματικό χρόνο, σε κάθε σημείο επαφής στο σώμα ενός παίκτη ώστε να δημιουργεί μια άπειρη ποικιλία φυσικών και ρεαλιστικών αποτελεσμάτων σε κάθε σύγκρουση. Οι παίκτες θα αισθάνονται τώρα πιο ανθεκτικοί, θα απωθούν και θα σπρώχνουν κατά τη διάρκεια του αγώνα για την κατοχή και θα επανέρχονται από τα ελαφριά χτυπήματα με μεγαλύτερη ευκολία.\nΟι επαναστατικές καινοτομίες στο gameplay, οι οποίες έχουν εμπνευστεί από τον πραγματικό κόσμο του ποδοσφαίρου, κάνουν το FIFA 12 ουσιαστικότερο και πιο ρεαλιστικό. Το ολοκαίνουργιο Precision Dribbling προσφέρει μεγαλύτερη πιστότητα στο χειρισμό της μπάλας για τους επιθετικούς παίκτες, ενώ το Tactical Defending κάνει την υπεράσπιση της άμυνας ακόμα πιο επιδέξια και ουσιαστική, όπως στο πραγματικό ποδόσφαιρο. Επίσης, οι παίκτες συμπεριφέρονται με βάση το Pro Player Intelligence, το χαρακτηριστικό της νέας γενιάς όσο αφορά την νοημοσύνη και την επίδοση του ποδοσφαιριστή, ενώ και το νέο Career Mode προσφέρει μια εμπειρία με μεγαλύτερο βάθος και ρεαλισμό στο παιχνίδι.\nΤο νέο Precision Dribbling δημιουργεί μια μεγαλύτερη πιστότητα του ελέγχου της μπάλας για καλύτερο έλεγχο σε στενούς χώρους, περισσότερο χρόνο για τη λήψη αποφάσεων στην επίθεση, καθώς και περισσότερο έλεγχο του ρυθμού του παιχνιδιού. Οι καινοτομίες στην επίθεση εξισορροπούνται με τον εκ νέου σχεδιασμένο μηχανισμό άμυνας. Η υπεράσπιση της άμυνας είναι τώρα τόσο στρατηγική όσο και η επίθεση με το ολοκαίνουργιο Tactical Defending, το οποίο αλλάζει ριζικά την προσέγγιση στο ζήτημα της άμυνα, αποδίδοντας την ίδια σημασία στις τοποθετήσεις των αμυντικών, τα κλεψίματα και τα τάκλιν.\nΟι παίκτες στο γήπεδο δρουν με βάση το Pro Player Intelligence, μια αυτογνωσία και ικανότητα που τους επιτρέπει να λαμβάνουν αποφάσεις με βάση τις δικές τους δεξιότητες, καθώς και τα πλεονεκτήματα και τις ιδιότητες των συμπαικτών τους. Οι παίκτες που έχουν εξαιρετική επίγνωση της φάσης (vision), για παράδειγμα, θα δουν τις ευκαιρίες για κοφτές πάσες που άλλοι παίκτες δεν θα μπορούσαν. Ο Κακά της Ρεάλ Μαδρίτης θα είναι πιο πιθανό να ξεχωρίσει μια κίνηση στον ανοιχτό χώρο - και πιο γρήγορος - από έναν συμπαίκτη του από πιο μακριά σε σχέση με έναν παίκτη με χαμηλότερη επίγνωση. Επιπλέον, οι ομάδες θα ποικίλουν στην επίθεσή τους με βάση τα δυνατά χαρακτηριστικά των παικτών τους στον αγωνιστικό χώρο, καθώς και τις αδυναμίες των αντίπαλων παικτών, δημιουργώντας μια πιο αυθεντική εμπειρία και μεγαλύτερη ποικιλία στους αγώνες.\nΤο FIFA 12 θα προσφέρει επίσης ένα ολοκαίνουργιο Career Mode, βασισμένο σε ιστορίες από τον πραγματικό κόσμο του αθλήματος. Στοιχεία όπως το ηθικό του παίκτη, εξαρτώμενο από την απόδοση στο γήπεδο και τη θέση της ομάδας στη βαθμολογία του πρωταθλήματος, θα επηρεάζουν το αποτέλεσμα του παιχνιδιού. Οι χρήστες θα έχουν να λάβουν υπόψη τους περισσότερους παράγοντες από ποτέ και να προχωρήσουν σε αποφάσεις που οι συνέπειες τους θα είναι εμφανείς μέσα στο γήπεδο.\nΣχεδιασμένο με φρέσκια εμφάνιση και αίσθηση από την αρχή του αγώνα μέχρι το τελικό σφύριγμα, το FIFA 12 προσφέρει μια αυθεντική εμπειρία της αγωνιστικής, ταχύτερη και ευκολότερη πλοήγηση με ένα ολοκαίνουργιο σύστημα μενού, και πάνω από 500 επίσημους αναγνωρισμένους συλλόγους.\nΤο FIFA 12 θα είναι διαθέσιμο στα καταστήματα παγκοσμίως αυτό το φθινόπωρο για το PlayStation®3, Xbox 360®, Wii™, PC, PlayStation®2 computer entertainment system, Nintendo 3DS™, PSP® (PlayStation®Portable) system, iPhone®, iPad™ και iPod® touch. Πρόσθετες λεπτομέρειες και χαρακτηριστικά θα γίνουν γνωστά στους επόμενους μήνες. Το παιχνίδι δεν έχει ακόμη βαθμολογηθεί. Εικόνες είναι διαθέσιμες στο http://info.\nΑς ξεκινήσουμε από τα βασικά. Κανείς δεν μπορεί να αμφισβητήσει την εντιμότητα του Αδαμίδη. Ο άνθρωπος είναι φρέσκος στον χώρο και δεν έχει δώσει δικαίωμα σε κανέναν για το παραμικρό.\nΌπως, βέβαια, έχει δίκιο όταν λέει «εγώ περαστικός είμαι από τον χώρο, όμως είδα πού έχουν οδηγήσει το ελληνικό ποδόσφαιρο κι όσοι δεν είναι περαστικοί». Συμφωνούμε απολύτως μαζί του.\nΑπό εκεί και πέρα, όμως, κάπου μας τα μπερδεύει ο πρόεδρος της ΑΕΚ πάλι με όσα δήλωσε στην Ερα Σπορ. Πάει να μιλήσει για τον Ντέμη Νικολαϊδη και λέει «δεν έχω τίποτα με τον Ντέμη, αλλά…». Μετά πάει να μιλήσει για τον Ψωμιάδη και δηλώνει «δεν έχω τίποτα με τον κ. Ψωμιάδη, αλλά…».\nΠολλά «ναι μεν, αλλά», δηλαδή. Κι από την άλλη τι βόμβα ήταν αυτή που πέταξε ότι «γιατί οι μέτοχοι να πληρώσουν τα χρέη;». Και ποιος θα τα πληρώσει; Ο κόσμος της ΑΕΚ; Οι Supporters; Ποιος; Ή μήπως θα πρέπει η ΑΕΚ να μπει σε κανένα άρθρο τύπου 44 (άρθρο 99);\nΑπό την άλλη πλευρά είναι κατανοητό ότι οι Νοτιάς και Παππάς μείνανε μόνοι τους, αφού τους άδειασε όλη η υπόλοιπη παρέα. Κι όντως έχουν βάλει λεφτά. Το πού πήγαν, όμως, αυτά τα χρήματα είναι ευθύνη και των δυο μετόχων. Δεν γίνεται, δηλαδή, να πληρώνεις ή να επενδύεις κάπου και να μην έχεις κανέναν έλεγχο επί χρόνια. Κι ένα ωραίο πρωϊ να διαπιστώνεις ότι το ταμείο είναι βαρέλι χωρίς πάτο και να πέφτεις από τα σύννεφα. Αυτά είναι κωμικά πράγματα.\nΌσο για το τελευταίο που δημοσιεύσαμε και στον σκύλο σαν δήλωση Αδαμίδη ότι «του χρόνου θα έχουμε μια πιο δυνατή ΑΕΚ και θα γίνει καλή δουλειά», έχουμε να πούμε ότι ο κόσμος της ΑΕΚ έχει χορτάσει από υποσχέσεις «του χρόνου» και «του χρόνου». Και κάθε χρόνο η ΑΕΚ πηγαίνει χειρότερα, όχι καλύτερα. Μικραίνει, δεν μεγαλώνει.\nΓια να μπορέσει ο μέσος οπαδός της Ένωσης να βοηθήσει ξανά (για πολλοστή φορά) με νύχια και με δόντια θα πρέπει να εμπνευστεί από κάτι, να αισθανθεί ότι υπάρχει ελπίδα. Το αν υπάρχει αυτή η ελπίδα, θα φανεί. Από τις πράξεις, όχι από τα λόγια. Όταν, όμως, η Ένωση δεν μπορεί να κάνει πρωταθλητισμό ούτε εντός, ούτε εκτός γηπέδου, τότε κάποια πράγματα ήδη μιλάνε από μόνα τους για το τι μέλλει γενέσθαι.\nΕπαναλαμβάνουμε. Η ευθύνη του Αδαμίδη για όσα συμβαίνουν στην Ένωση τα τελευταία χρόνια είναι ίσως η μικρότερη. Και πιθανόν η καλύτερη συμβουλή που θα μπορούσε να του δώσει κάποιος να ήταν «μίλα λιγότερο, δούλευε περισσότερο», έτσι έστω να κριθεί καθαρά και μόνο από το έργο του. Στις δηλώσεις, άλλωστε, όλο και λιγότεροι δίνουν σημασία… Κι όχι μόνο στην ΑΕΚ, αλλά και γενικά σ’ όλες τις ομάδες.


Γερμανία: Έτοιμο για νέο προεκλογικό αγώνα το SPD - Ειδήσεις - νέα - Το Βήμα Online\nΓερμανία: Έτοιμο για νέο προεκλογικό αγώνα το SPD\n«Οι νέες εκλογές είναι ένα ενδεχόμενο πάνω στο τραπέζι. Γι αυτό και ως γενικός γραμματέας θα ξεκινήσω αμέσως να προετοιμάζω έναν πιθανό προεκλογικό αγώνα» είπε ο γενικός γραμματέας του Σοσιαλδημοκρατικού Κόματος της Γερμανίας (SPD), Λαρς Κλίνγκμπαϊλ, σε συνέντευξή του στην κυριακάτικη Bild.\n10 Δεκεμβρίου 2017, 11:58 Ενημερώθηκε: 10 Δεκεμβρίου 2017, 12:00\n«Θέλουμε να επενδύσουμε εκατομμύρια στην εκπαίδευση. Θέλουμε να μεταρρυθμίσουμε την Ευρώπη. Θέλουμε να βελτιώσουμε την κατάσταση στους τομείς της υγείας και της περίθαλψης. Μόνον εάν η καγκελάριος Μέρκελ στείλει το μήνυμα ότι θα μετακινηθεί σε αυτούς τους τομείς, θα έχουν νόημα οι περαιτέρω συνομιλίες. Η κ. Μέρκελ θα πρέπει να αποδείξει ότι είναι διατεθειμένη να συζητήσει για το περιεχόμενο αυτό» συμπλήρωσε ο κ. Κλίνγκμπάιλ, διατυπώνοντας έτσι ορισμένους όρους-προϋποθέσεις για τις συνομιλίες σχηματισμού κυβέρνησης μεγάλου συνασπισμού (GroKo).\n«Αυτά τα σημαντικά θέματα η Μέρκελ τα εμπόδισε, παρά τις συμφωνίες. Γι’ αυτό και πρέπει να ανακτηθεί η εμπιστοσύνη. Ένα μέτρο οικοδόμησης εμπιστοσύνης θα ήταν για παράδειγμα η ψήφιση από το Χριστιανοδημοκρατικό (CDU) και το Χριστιανοκοινωνικό (CSU) Κόμμα του νόμου για το δικαίωμα επιστροφής από τη μερική στην πλήρη απασχόληση τις επόμενες εβδομάδες» τόνισε ο κ. Κλίνγκμπαϊλ στη γερμανική εφημερίδα.


Strobing τεχνική μακιγιάζ: To νέο μακιγιάζ που σαρώνει\nΗ Νέα Τεχνική Μακιγιάζ Που Λέγεται Strobing Είναι Εκτυφλωτική\n14/07/2015 by The Cover\nΌσα χρειάζεται να ξέρετε για το strobing.\nΕάν παρακολουθείτε γνωστές beauty bloggers του διαδικτύου, είναι πολύ πιθανόν ήδη να γνωρίζετε για τη νέα τεχνική μακιγιάζ που λέγεται strobing. Εάν πάλι δεν ενημερώνεστε και τόσο πολύ για τις τάσεις στο μακιγιάζ, αλλά έχετε instagram είναι πολύ πιθανόν να έχετε πέσει πάνω στο hashtag #strobing και να μη γνωρίζετε τι σημαίνει. Το strobing λοιπόν είναι κάτι σαν το αντίθετο του contouring. Ενώ το contouring χρησιμοποιεί κυρίως σκουρότερες αποχρώσεις από το δέρμα για να πετύχει τις κατάλληλες σκιάσεις στο πρόσωπο και να του δώσει το τέλειο σχήμα, το strobing χρησιμοποιεί μόνο highlighters για να τονίσει και να φωτίσει σημεία του προσώπου τα οποία αντανακλούν το φυσικό φως. Στην γέφυρα της μύτης, στο κέντρο του πηγουνιού, στο κέντρο του μετώπου, στα κόκκαλα των φρυδιών και στα ζυγωματικά.\nΤα υγρά και τα κρεμώδη highlighters είναι τα πιο δημοφιλή αφού δημιουργούν ένα εφέ περισσότερο φυσικό, αν όμως έχεις αρκετά λιπαρή επιδερμίδα, καλύτερα να χρησιμοποιήσεις ένα highlighter σε μορφή πούδρας.\nΑν θες λοιπόν να ανανεώσεις την ρουτίνα του μακιγιάζ σου και να δημιουργήσεις ένα μακιγιάζ άκρως καλοκαιρινό, απέφυγε το βαρύ contouring και χρησιμοποίησε αυτή τη νέα τεχνική μακιγιάζ, που θα σε κάνει να φαίνεσαι σαν πρωταγωνίστρια σε editorial περιοδικού.\nΔείτε παρακάτω το make up tutorial του Wayne Goss\nTags: ΤΕΧΝΙΚΕΣ ΜΑΚΙΓΙΑΖ


Αρχείο: Κόρινθος – Ολυμπιακός 1-1 (1991-92) (video)\tΔείτε τα καλύτερα στιγμιότυπα, από το 1-1 μέσα στην Κόρινθο, όπου οι «ερυθρόλευκοι» προηγήθηκαν με «φωτοβολίδα» του Προτάσοφ στο «Γ» του Γιαννίκου, αλλά στο επόμενο λεπτό, ο Δημήτρης Αδάμου με κεφαλιά έφερε το ματς στα ίσια. Δημοσιεύθηκε στην κατηγορία\nΣχολιάστε πρώτοι!\tΔιαβάστε περισσότερα...\tΤελευταία τροποποίηση στις Δευτέρα, 24 Δεκεμβρίου 2012 17:57\tΜΑΡΚΟ ΦΑΝ ΜΠΑΣΤΕΝ: Ο "Ιπτάμενος" Ολλανδός\tΟι λάτρεις των θρύλων και των… μαγισσών έχουν το μύθο του «Ιπτάμενου Ολλανδού» σε ιδιαίτερα εξέχουσα θέση μέσα στο δικό τους μοναδικό, όσο και πρωτότυπο… ευαγγέλιο. Αποκαλούν έτσι το πλοίο-φάντασμα, που σύμφωνα με ιστορίες περασμένων αιώνων ακόμη πλανάται στις θάλασσες και στοιχειώνει τους ωκεανούς αφημένο στις κατάρες και τις εγκλωβισμένες ψυχές των ναυτικών. Οι λάτρεις του ποδοσφαίρου πάλι, όταν ακούν για «Ιπτάμενους Ολλανδούς» σε δύο ανθρώπους, πηγαίνει το μυαλό τους, στο Γιόχαν Κρόιφ και φυσικά στον Μάρκο Φαν Μπάστεν.\nΤο σύγχρονο ποδόσφαιρο είναι γεμάτο από υπέροχες, όσο και μελαγχολικές πολλές φορές ιστορίες. Υπάρχουν ποδοσφαιριστές, που λατρεύτηκαν με την μπάλα στα πόδια, αλλά ήταν σαν να έπρεπε να «πληρώσουν» το ταλέντο τους με την απόλυτη ποδοσφαιρική αδικία. Ένας τραυματισμός μπόρεσε να σταθεί ικανός, για να αφήσει τους ίδιους έξω από τα γήπεδα και όλους τους ποδοσφαιρόφιλους ανά τον πλανήτη απογοητευμένους που δεν μπόρεσαν να τους θαυμάσουν ακόμη περισσότερο. Μάρκο Φαν Μπάστεν… αυτό το όνομα δε σας ήρθε στο μυαλό διαβάζοντας τις παραπάνω γραμμές;\nΜόλις επτά ετών ήταν ο Μάρκο Φαν Μπάστεν, όταν άρχισε να μαθαίνει -ή μήπως να διδάσκει;- τα μυστικά της μπάλας. Όπως οι περισσότεροι συνάδελφοί του, ξεκίνησε το ποδόσφαιρο στη γενέτειρά του, την Ουτρέχτη. Τον Απρίλιο του 1982, σε ηλικία 18 ετών, έκανε το πρώτο μεγάλο βήμα, όταν μετακόμισε στο Άμστερνταμ για λογαριασμό της ομάδας νέων του Άγιαξ. Την αμέσως επόμενη σεζόν προωθείται στην πρώτη ομάδα. Δε θα μπορούσε άλλωστε να γίνει αλλιώς, μιας και από πολύ νωρίς και έστω κι αν είχαν περάσει μόλις μερικοί μήνες από την άφιξή του στην ολλανδική πρωτεύουσα, οι άνθρωποι του Αίαντα είχαν καταλάβει πολύ καλά από τότε ακόμη τι μπορούσε να κάνει με την μπάλα ο πιτσιρικάς τότε Μάρκο. Έτσι λοιπόν, πήρε την ευκαιρία του από πολύ νωρίς και φυσικά την… άρπαξε από τα μαλλιά! Για να δούμε λοιπόν τι έκανε με τη φανέλα του Άγιαξ ο Φαν Μπάστεν…\nΌχι και λίγα πράγματα. Στο ντεμπούτο του στις 3 Απριλίου 1982 κόντρα στη Ναϊμέγκεν ο Φαν Μπάστεν σκόραρε! Και μάλιστα σκόραρε μπαίνοντας ως αλλαγή στη θέση του Γιόχαν Κρόιφ! Αγωνίστηκε στον Αίαντα από το 1982 ως το 1987. Από τη σεζόν 1983-84 ως και τη σεζόν 1984-87 ο Φαν Μπάστεν ήταν ο πρώτος σκόρερ της ομάδας με 117 γκολ σε 112 αγώνες! Μάλιστα τη χρονιά 1985-86, πετυχαίνοντας 37 γκολ σε 26 παιχνίδια, αναδείχθηκε πρώτος σκόρερ όλης της Ευρώπης, κερδίζοντας και το χρυσό παπούτσι. Την τελευταία του χρονιά στον Άγιαξ, το 1987, συνέβαλε τα μέγιστα στην κατάκτηση του Κυπέλλου Κυπελλούχων από τους Ολλανδούς, σκοράροντας το νικητήριο τέρμα στον τελικό του θεσμού κόντρα στη Λοκομοτίβ Λειψίας. Ήταν και ο τελευταίος του τίτλος με τον Άγιαξ, μιας και την επόμενη σεζόν βγαίνει για πρώτη φορά εκτός συνόρων, προκειμένου να βρεθεί στη Μίλαν του Σίλβιο Μπερλουσκόνι, έχοντας παρέα τους συμπατριώτες του Ρούουντ Γκούλιτ και Φρανκ Ράικαρντ. Η πρώτη του χρονιά στο Μιλάνο σημαδεύτηκε από την κατάκτηση του Καμπιονάτο από τους «ροσονέρι» μετά από οκτώ ολόκληρα χρόνια. Για τον ίδιο, όμως, η πρώτη χρονιά στην Ιταλία δεν μπορεί να θεωρηθεί ιδανική. Η ατυχία είχε αρχίσει να δείχνει ήδη τα… δόντια της στον Ολλανδό, μιας και ένας τραυματισμός στον αστράγαλο του επέτρεψε να συμπληρώσει μόλις 11 συμμετοχές. Ευτυχώς, ωστόσο, για την Εθνική ομάδα της Ολλανδίας, ο Μάρκο Φαν Μπάστεν επέστρεψε… δριμύτερος το καλοκαίρι του 1988 στο Ευρωπαϊκό Πρωτάθλημα της Δυτικής Γερμανίας. Αποτέλεσμα; Η Ολλανδία κατακτά το τρόπαιο. Με πέντε γκολ στο ενεργητικό του για εκείνη τη διοργάνωση, εκ των οποίων τα τρία ενάντια στην Αγγλία, το ένα στον ημιτελικό ενάντια στη διοργανώτρια και το πέμπτο στον τελικό κόντρα στη Σοβιετική Ένωση (σ.σ. ένα από τα πιο όμορφα και δύσκολα γκολ στην ιστορία του ποδοσφαίρου) δε θα μπορούσε να μη βραβευτεί ως ο πολυτιμότερος παίκτης του τουρνουά. Η σεζόν που ακολούθησε, 1988-89, ήταν από τις καλύτερες της καριέρας του. Με περίσσεια… φόρα από το Ευρωπαϊκό του καλοκαιριού, ο «ιπτάμενος Ολλανδός» όχι μόνο πετυχαίνει 19 γκολ για λογαριασμό των «ροσονέρι», αλλά στέφεται και πρωταθλητής Ευρώπης, σκοράροντας δύο γκολ στον τελικό της διοργάνωσης εναντίον της Στεάουα Βουκουρεστίου. Την επόμενη χρονιά η Μίλαν δεν κατακτά το καμπιονάτο, μολονότι ο ίδιος ήταν αναδείχθηκε πρώτος σκόρερ στο πρωτάθλημα, φτάνει όμως για δεύτερη συνεχόμενη χρονιά στην κορυφή της Ευρώπης. Το Μουντιάλ του 1990 δεν κυλά όπως θα ήθελαν οι πρωταθλητές Ευρώπης Ολλανδοί, καθώς αποκλείονται νωρίς-νωρίς στη διοργάνωση από τη Δυτική Γερμανία, που πήρε τη ρεβάνς για τον αποκλεισμό της από τον… εντός έδρας ημιτελικό του Euro του 1988. Όταν ο Φαν Μπάστεν «έδιωξε» τον Σάκι\nΗ ερχόμενη σεζόν στο Μιλάνο δεν ξεκινά ιδανικά για τον Φαν Μπάστεν. Οι τεταμένες σχέσεις μεταξύ του Ολλανδού και του τότε προπονητή της ομάδας, Αρίγκο Σάκι, αποβαίνει μοιραία για τη Μίλαν. Οι «ροσονέρι» χάνουν το πρωτάθλημα, ο Μπερλουσκόνι απολύει τον Σάκι και χρίζει διάδοχό του τον Φάμπιο Καπέλο. Κα...ι πολύ καλά έκανε όπως αποδείχθηκε! Η Μίλαν κατακτά αήττητη το πρωτάθλημα του 1992, ενώ ο Φαν Μπαστεν πετυχαίνει για ακόμη μία χρονιά τα περισσότερα τέρματα στο Καμπιονάτο, 25 στο σύνολο. Στον ημιτελικό του Euro 1992 η «Οράνιε» έφτασαν πολύ κοντά στο να υπερασπιστούν τον τίτλο τους από τη διοργάνωση του 1988, αποκλείστηκαν όμως στον ημιτελικό από τη μετέπειτα πρωταθλήτρια Ευρώπης και μεγάλη έκπληξη του θεσμού, Εθνική ομάδα της Δανίας. Μάλιστα, ο αποκλεισμός για τις «τουλίπες» ήρθε στα πένάλτι, με τον ξανθό γίγαντα, Πέτερ Σμάιχελ να αποκρούει το πέναλτι του «ιπτάμενου Ολλανδού». Το πρόωρο αντίο…\nΤη χρονιά που ακολουθεί το Ευρωπαϊκό Κύπελλο η Μίλαν ξεκινά ιδανικά το πρωτάθλημα στην Ιταλία συνεχίζοντας το αήττητο σερί της, μιας και παρέμεινε τελικά αήττητη για 58 αγώνες. Ο ποδοσφαιριστής της χρονιάς για όλη την Ευρώπη, Μάρκο Φαν Μπάστεν, ξεκινά ιδανικά χωρίς όμως να γνωρίζει τι του επεφύλασσε το άμεσο μέλλον. Ο τραυματισμός του στον αστράγαλο από την πρώτη του χρονιά στο Μιλάνο υποτροπιάζει. Ο Ολλανδός πρέπει να υποβληθεί σε μία σειρά από επεμβάσεις, που δε θα του επιτρέψουν να επιστρέψει στα γήπεδα παρά μόνο προς το τέλος του πρωταθλήματος. Η Μίλαν πάντως ακόμη και χωρίς τον Φαν Μπάστεν στο μεγαλύτερο διάστημα του Πρωταθλήματος φτάνει μέχρι και τον τελικό του Τσάμπιονς Λιγκ, όπου χάνει το τρόπαιο από τη Μαρσέιγ. Εκείνον τον τελικό ο «ιπτάμενος Ολλανδός», ένας από τους πιο αποτελεσματικούς επιθετικούς της παγκόσμιας ποδοσφαιρικής ιστορίας, έχει ένα λόγο παραπάνω να τον θυμάται από οποιονδήποτε άλλον. Ήταν ο τελευταίος αγώνας της καριέρας του. Μιας καριέρας που κράτησε ουσιαστικά κάτι περισσότερο από μία δεκαετία. Ουσιαστικά, τα επόμενα δύο χρόνια, ο Φαν Μπάστεν κάνεις προσπάθειες για να επανέλθει στους αγωνιστικούς χώρους. Προσπάθειες, που όμως αποβαίνουν άκαρπες. Τελικά, το 1995 ένας από τους μεγαλύτερους ποδοσφαιριστές, που είδε ποτέ ο πλανήτης και ο δέκατος καλύτερος του αιώνα, που πέρασε, σύμφωνα με ψηφοφορία της Διεθνούς Υπηρεσίας Ιστορίας και Στατιστικής Ποδοσφαίρου (IFFHS), πρέπει να πει από πολύ νωρίς το οριστικό «αντίο».\nΟ κόουτς Μάρκο Φαν Μπάστεν\nΌταν ο «Ιπτάμενος Ολλανδός» εγκατέλειψε την ενεργό δράση, το 1995, είχε δηλώσει ότι δεν πρόκειται να ασχοληθεί με την προπονητική. Λίγα αργότερα όμως άλλαξε γνώμη και… ξεκίνησε τα μαθήματα! Τη σεζόν 2003-04 αναλαμβάνει τη δεύτερη ομάδα του Άγιαξ, αλλά το μεγάλο βήμα γίνεται στις 29 Ιουλίου του 2004, όταν και γίνεται ο πρώτος προπονητής της Εθνικής ομάδας των Ολλανδών. Εξαρχής ο Φαν Μπάστεν θέτει νέα δεδομένα στους «Οράνιε» και κάνει την… έκπληξη. Αφήνει εκτός Εθνικής παίκτες, όπως ο Ζέεντορφ, ο Κλάιφερτ, ο Ντάβιντς και ο ΜακΚάι, ενώ δείχνει να μην υπολογίζει ούτε τον Φαν Μπόμελ, ξεκαθαρίζοντας ότι οι εν λόγω ποδοσφαιριστές ανήκουν περισσότερο στο… παρελθόν. Άλλη μία πρωτοπορία επί θητείας του Φαν Μπάστεν στους «Οράνιε» ήταν το γεγονός ότι η «ραχοκοκαλιά» της Εθνικής ομάδας για πρώτη φορά δεν αποτελείται από παίκτες των «τριών μεγάλων» του ολλανδικού πρωταθλήματος, δηλαδή του Άγιαξ, της Αϊντχόφεν και της Φέγενορντ με τη λιγότερο δημοφιλή Άλκμαρ να παίρνει τα σκήπτρα. Μεγάλο ενδιαφέρον παρουσιάζει ο τρόπος με τον οποίο ο Φαν Μπάστεν, ως τεχνικός της Εθνικής Ολλανδίας, χειρίστηκε έναν από τους καλύτερους επιθετικούς και μεγαλύτερους σκόρερ του ολλανδικού αλλά και του ευρωπαϊκού ποδοσφαίρου τουλάχιστον την τελευταία δεκαετία ονόματι… Ρουντ Φαν Νιστελρόι. Η Εθνική Ολλανδίας με τον Φαν Μπάστεν στο τιμόνι της περνά αήττητη στην τελική φάση του Παγκοσμίου Κυπέλλου του 2006. Συνεχίζει στο Μουντιάλ και μετά τη φάση των ομίλων, αποκλείεται όμως από την Πορτογαλία στη φάση των "16". Σ’ εκείνο το παιχνίδι ο Φαν Μπάστεν αφήνει τον Φαν Νιστελρόι εκτός για να δώσει τη θέση του στο Ντιρκ Κούιτ, ο οποίος ούτε Φαν Νιστελρόι είναι, ούτε και προσπάθησε να τον μιμηθεί! Ο τελευταίος δεν τα κατάφερε σε κανένα παιχνίδι του τουρνουά, ούτε φυσικά και στο πολύ κρίσιμο παιχνίδι με την Πορτογαλία, ο αποκλεισμός από την οποία προκάλεσε έντονη δυσαρέσκεια στις τάξεις των Ολλανδών και φυσικά δυσαρέσκεια προς το πρόσωπο του ίδιου του Φαν Μπάστεν για την επιλογή του να αφήσει έξω τον Φαν Νίστελορόι. Αργότερα, ο τότε άσος της Ρεάλ Μαδρίτης, είχε δηλώσει ότι δεν πρόκειται να ξαναπαίξει με την πορτοκαλί φανέλα, όσο ομοσπονδιακός προπονητής παρέμενε ο Φαν Μπάστεν. Ωστόσο, το Μάιο του 2007, ο «Ιπτάμενος Ολλανδός» έδωσε τέλος με δηλώσεις του στη διαμάχη που είχε ανοίξει με τον Φαν Νιστελρόι. Παρά την επιθυμία της ολλανδικής ομοσπονδίας να επεκτείνει το συμβόλαιο του Φαν Μπάστεν μέχρι και την τελική φάση του Μουντιάλ του 2010, αυτό δεν έγινε ποτέ. Ο τελευταίος αγώνας του Φαν Μπάστεν στον πάγκο των «Οράνιε» ήταν στις 21 Ιουνίου του 2008, όταν η ομάδα του αποκλείστηκε με 3-1 από τους Ρώσους του Γκους Χίντινγκ στην προημιτελική φάση του Euro 2008. Από τις 22 Φεβρουαρίου άλλωστε, ο «Ιπτάμενος Ολλανδός» είχε υπογράψει τετραετές συμβόλαιο συνεργασίας με τον Άγιαξ. Έκατσε στον πάγκο του Αίαντα την 1η Ιουλίου του 2008. Παραιτήθηκε μόλις τον Μάιο του 2009, αφού δεν κατάφερε να οδηγήσει τον Άγιαξ στα προκριματικά του Τσάμπιονς Λιγκ. Από τότε το όνομα του Ολλανδού έχει ακουστεί πολλές φορές για αρκετές ευρωπαϊκές ομάδες. Πέρσι απασχόλησε τους Πορτογάλους και συγκεκριμένα τη Σπόρτινγκ, μιας και αποτελούσε επιλογή του υποψήφιου προέδρου της ομάδας, Μπρούνο Ντε Καρβάλιο. Ο Ντε Καρβάλιο όμως έχασε τις εκλογές από τον Λόπες κι έτσι ο Φαν Μπάστεν έμεινε εκτός πλάνων. Αυτό που μπορούμε να πούμε με σιγουριά είναι ότι ο «Ιπτάμενος Ολλανδός» πολύ δύσκολα θα μπορούσε να αναλάβει ποτέ την τεχνική ηγεσία της Ίντερ. Το λέμε αυτό, γιατί, όταν το έκανε ο Λεονάρντο, ο Φαν Μπάστεν δε δίστασε να τον χαρακτηρίσει… προδότη, καθώς, όπως είπε, δεν είναι σωστό να πηγαίνεις από τη μία οικογένεια στην άλλη… Δημοσιεύθηκε στην κατηγορία\nΣχολιάστε πρώτοι!\tΔιαβάστε περισσότερα...\tΒΑΣΙΛΗΣ ΚΑΡΑΠΙΑΛΗΣ: Δεκάρι από τα λίγα... (videos+photos)\tΕπόμενος παίκτης, για τον οποίο αποφασίσαμε να κάνουμε ένα μικρό αφιέρωμα, είναι Έλληνας και ένα από τα καλύτερα 10αρια που έβγαλε το ποδόσφαιρό μας.\nΈνας από τους καλύτερους Έλληνες ποδοσφαιριστές γεννήθηκε στις 13 Ιουνίου του 1965 στην Λάρισα. Ο λόγος για τον Βασίλη Καραπιάλη, έναν ποδοσφαιριστή που … μιλούσε απλά στην μπάλα!!!\nΜπορεί να αγωνίστηκε μόνο σε δυο ομάδες ωστόσο ήταν ένας πραγματικός ηγέτης μέσα στο γήπεδο.....\nΑπό πολύ μικρός ο Καραπιάλης ξεχώριζε για το ταλέντο του στο ποδόσφαιρο. Όπως και οι υπόλοιποι μεγάλοι άσοι, έτσι και ο Καραπιάλης ξεκίνησε από τις αλάνες, με στόχο κάποια μέρα να γίνει μεγάλος ποδοσφαιριστής. Τα σχολικά μαθήματα τον άφηναν αδιάφορο. Σε ηλικία 14 ετών λοιπόν, το 1979, μεταγράφεται στα τμήματα υποδομής του Τοξότη έπειτα από παρέμβαση του καθηγητή του φυσικής αγωγής στο γυμνάσιο Χουλιαρόπουλου, που ήταν και προπονητής στη συγκεκριμένη ομάδα, παρά το έντονο ενδιαφέρον της ομάδας της γειτονιάς του, των Αμπελοκήπων.\nΜαζί του στον Τοξότη ξεκίνησε και ο Γιώργος Αγορογιάννης, μετέπειτα συμπαίκτης του στην ΑΕΛ και επίσης ένας από τους μεγάλους Λαρισαίους ποδοσφαιριστές. Το ταλέντο του Καραπιάλη, όμως, γρήγορα φάνηκε και το 1980 προωθήθηκε στην πρώτη ομάδα του Τοξότη. Στο ερασιτεχνικό πρωτάθλημα του νομού όπου αγωνιζόταν ο Τοξότης ο Καραπιάλης φανέρωσε το πλούσιο ταλέντο του και προσέλκυσε το ενδιαφέρον πολλών ομάδων της Α΄ Εθνικής.\nΤο 1984 ο ΟΦΗ έδινε 2,1 εκατομμύρια δραχμές στη διοίκηση του Τοξότη, το ραντεβού για την υπογραφή του συμβολαίου συμφωνήθηκε να γίνει στην Αθήνα, αλλά ο Καραπιάλης δεν πήγε, επειδή δεν ήθελε να φύγει από τη Λάρισα. Μεγάλο του όνειρο εξάλλου ήταν να μεταγραφεί στη «βασίλισσα του κάμπου», την αγαπημένη του ΑΕΛ. Τη σεζόν 1984-1985, αν και αγωνιζόταν στα χαφ, ο Καραπιάλης πετυχαίνει 30 γκολ και φυσικά δεν περνά απαρατήρητος από την ΑΕΛ. Η ώρα της μεταγραφής έχει φτάσει.\nΜεταγραφή στην ΑΕΛ\nΤελικά και έπειτα από τις πιέσεις των φιλάθλων η διοίκηση της ΑΕΛ πείστηκε να δώσει ένα εκατομμύριο δραχμές στον Τοξότη. Ο Καραπιάλης δεν πήρε τίποτα, αλλά, όπως δήλωσε, δεν υπήρχε τότε μεγαλύτερο δώρο για εκείνον από τη μεταγραφή του στην ΑΕΛ, διότι μόνο που ανήκε σε αυτή τη μεγάλη ομάδα αρκούσε. Έτσι, λοιπόν, ξεκίνησε η καριέρα του στην "βυσσινί θύελλα" και αμέσως έγινε το αγαπημένο παιδί των Λαρισαίων φιλάθλων. Μέχρι και προσωπικός σύνδεσμος οπαδών του έγινε που πήγαινε σε συγκεκριμένο μέρος του σταδίου Αλκαζάρ (έδρα της ΑΕΛ) και χάζευε τις μαγικές του ενέργειες με το πανό «Καραπιάλη You are magic». Τις δύο πρώτες χρονιές ο Καραπιάλης έπαιξε στα μισά περίπου παιχνίδια.\nΤο 1987, όμως, ο Χρήστος Ανδρεούδης μεταγράφεται στον Ηρακλή και έτσι απελευθερώνεται μία θέση στο χώρο του κέντρου. Ο Καραπιάλης γίνεται πλέον βασικός και εκείνη τη χρονιά έπαιξε σε όλα τα ματς. Ήταν η χρονιά που η ΑΕΛ έσπασε το κατεστημένο και έγινε η πρώτη και μοναδική μέχρι σήμερα επαρχιακή ομάδα που κατέκτησε το πρωτάθλημα Ελλάδος. Ο Καραπιάλης μάλιστα ψηφίστηκε ως ο καλύτερος ποδοσφαιριστής εκείνης της σεζόν και το γκολ που πέτυχε με τον Πανσερραϊκό ακόμα θεωρείται ως ένα από τα καλύτερα που έχουν επιτευχθεί στο ελληνικό ποδόσφαιρο. Οι επόμενες χρονιές, όμως, δεν ήταν το ίδιο, καθώς αποχώρησε ο όμιλος Βιοκαρπέτ, που κατείχε τις μετοχές της ομάδας, ενώ και πολλοί μεγάλοι παίκτες σταδιακά είτε εγκατέλειπαν την ενεργό δράση είτε μεταγράφονταν σε ομάδες της Αττικής και της Θεσσαλονίκης. Για τον Καραπιάλη που φυσικά ήταν το μεγάλο αστέρι της ομάδας ενδιαφέρθηκαν όλες οι υπόλοιπες μεγάλες ομάδες, εκείνος, όμως, ήθελε να παίξει στον Ολυμπιακό.(Συνολικά 145 συμμετοχές και 29 γκολ)\nΚαι τελικά το 1991 τα κατάφερε. Άφησε πίσω του την αγαπημένη του ΑΕΛ και τις τόσο μεγάλες στιγμές που έζησε εκεί και κατηφόρισε στον Πειραιά.\nΤο καλοκαίρι του 1991 λοιπόν ο Καραπιάλης μεταγράφεται στους «ερυθρόλευκους» και οι οπαδοί του επιφυλλάσουν εντυπωσιακή υποδοχή στις εγκαταστάσεις του Ρέντη. Κάνει μάλιστα ντεμπούτο σε ντέρμπι πρωταθλήματος με την ΑΕΚ, την οποία οι "ερυθρόλευκοι" νικούν με 4-2 χάρη σε χατ-τρικ του Όλεγκ Προτάσοφ. Αμέσως ο Καραπιάλης γίνεται ο ηγέτης της ομάδας με «όπλα» του την εκρηκτικότητα, τη σπιρτάδα, το χαμηλό κέντρο βάρους, την πολύ υψηλή τεχνική, αλλά και την εμπειρία. Οι οπαδοί του Ολυμπιακού τον λατρεύουν.\nΟι τίτλοι αργούν να έρθουν, αλλά έρχονται μαζεμένοι στη συνέχεια. Μόλις ένα κύπελλο στα πρώτα πέντε του χρόνια στο «λιμάνι», αλλά τέσσερα πρωταθλήματα, ένα κύπελλο και ένα Σούπερ Καπ στα επόμενα τέσσερα χρόνια του.\nΤον Μάιο του 2000 ο Καραπιάλης ανακοινώνει την αποχώρησή του από την ενεργό δράση. Το τέλος ενός ακόμα μεγάλου ποδοσφαιριστή, που σε ψηφοφορία αναδείχτηκε τρίτος καλύτερος ποδοσφαιριστής του ελληνικού επαγγελματικού ποδοσφαίρου (από το 1979) πίσω από τον Βασίλη Χατζηπαναγή και τον Δημήτρη Σαραβάκο, ενώ θεωρείται μαζί με τον Γιώργο Δεληκάρη ως τα κορυφαία «δεκάρια», τα καλύτερα επιτελικά χαφ, στην ιστορία του Ολυμπιακού.\nΈνα δεκάρι με τα όλα του!!!(229 εμφανίσεις και 61 γκολ δεν είναι και λίγα)\nΜπορεί να ήταν τεράστιο ταλέντο ο Καραπιάλης ωστόσο έπαιξε πολύ λίγες φορές στην εθνική, μόλις 21 πετυχαίνοντας και 2 γκολ με τη Μάλτα σε επίσημο παιχνίδι και με την Κύπρο σε φιλικό. Ντεμπούτο έκανε όταν ακόμα έπαιζε στην ΑΕΛ, το 1988, αλλά αποχώρησε το 1993 οικειοθελώς. Η απόφαση του ομοσπονδιακού προπονητή Αλκέτα Παναγούλια να τον αφήσει εκτός αποστολής για το Μουντιάλ του 1994 τον πίκρανε πολύ και δεν ξαναθέλησε να παίξει στη συνέχεια στην εθνική. Η εθνική τελικά στο Μουντιάλ καταποντίστηκε με τρεις ήττες σε ισάριθμα παιχνίδια και τέρματα 0-10. Δημοσιεύθηκε στην κατηγορία\nΣχολιάστε πρώτοι!\tΔιαβάστε περισσότερα...\tΡΟΜΠΕΡΤΟ ΜΠΑΤΖΙΟ: Ο "μικρός Βούδας" (video+photos)\tΣυνεχίζουμε να προσθέτουμε καινούρια πράγματα στο site μας και είπαμε αυτή τη φορά, να ξεκινήσουμε και αφιερώματα, σε ανθρώπους που έγραψαν τη δική τους ιστορία, στον αθλητισμό γενικότερα και όχι μόνο στο ποδόσφαιρο.\nΕίπαμε να ξεκινήσουμε με τον… μικρό Βούδα του παγκόσμιου ποδοσφαίρου, που δεν είναι άλλος, από τον μεγάλο, Ρομπέρτο Μπάτζιο. Δημοσιεύθηκε στην κατηγορία\nΣχολιάστε πρώτοι!\tΔιαβάστε περισσότερα...\tΤελευταία τροποποίηση στις Σάββατο, 24 Νοεμβρίου 2012 02:33\tΤα "μαγικά" του Βασίλη Παπουτσή (VIDEO)\tΠολλοί θα περίμεναν ότι μετά τον χαμό του πολύ καλού του φίλου, Γιώργου Μπεξή, ο Βασίλης Παπουτσής δεν θα ήταν και στην καλύτερή του κατάσταση, για να αγωνιστεί στο ματς με την Θύελλα Πετρίου. Και όμως ο 22χρονος μέσος, ειδικά στο α’ μέρος ήταν ασταμάτητος και «τρέλανε» κόσμο με τις ενέργειές του.\nΦυσικά τα πάντα, αφιερωμένα στον φίλο του.\nΆλλωστε αγωνίστηκε και με τη φανέλα του, το νούμερο 17. Απολαύστε τον…\nΣχολιάστε πρώτοι!\tΔιαβάστε περισσότερα...\tΤελευταία τροποποίηση στις Κυριακή, 30 Δεκεμβρίου 2012 23:53\tΈναρξηΠροηγούμενο1234567\tΣελίδα 7 από 7\tΠροτείνετέ μας\tΣτείλτε μας οποιαδήποτε πρόταση, παράπονο ή είδηση. Το Email σας:


Χάκερς επιτέθηκαν στην ΕΑ και έκλεψαν πηγαίο κώδικα - Σελίδα 2 - Νέα - Insomnia.gr\nΧάκερς επιτέθηκαν στην ΕΑ και έκλεψαν πηγαίο κώδικα\n11 Ιουνίου στο Νέα\nΔώστε σε αυτούς τους ανθρώπους το Νόμπελ, γιατί την ΕΑ κανένας δεν πρόκειται να την κλάψει.\nκαλα τους κανανε.\nΑπό τις πιο τραγικες εταιρείες στο χώρο του gaming καλά τους έκαναν και χειρότερα αξίζουν σε μια εταιρεία που έχει βγάλει παιχνίδια με διαφημίσεις μέσα η άπειρα loot boxes σαν καζίνο η άπειρα dlc πχ σειρά sims που την έχει καταστρέψει.\nΤα 780GB σε πόσο χρόνο μεταφέρονται. Με την δική μου σύνδεση σίγουρα θέλει 8 ώρες.\nΟι εταιρείες γενικά θα πρέπει να αρχίσουν να επενδύουν και στην ασφάλεια των συστημάτων τους. Είναι απαράδεκτο εταιρείς σαν την ΕΑ με τζίρο δισεκατομμυρίων να έχουν συστήματα σουρωτήρι.\n23 λεπτά πριν, chek2fire είπε\nΠως ξέρεις ότι έχουν σύστημα σουρωτήρι; Ο λογαριασμός ενός χρήστη με τα κατάλληλα δικαιώματα να χακαριστει και όσα συστήματα και να έχεις δεν μπορείς να κανείς και πολλά. Μην σου πω άλλο ενδεχόμενο να είναι μιλημένη δουλειά από μέσα.\n43 λεπτά πριν, gakost είπε\nΑκριβώς, ο ανθρώπινος παράγοντας είναι το μεγαλύτερο κενό ασφαλείας\nτόσο upload και δεν βρέθηκε ένας admin να τους πει ότι κάτι τρέχει ;;\n3 ώρες πριν, gakost είπε\nμόλις περιέγραψες το σύστημα σουρωτήρι...\n5 hours ago, dimtsef said:\nΚάτι promo videos που μου ειχαν στειλει το 2019 ηταν γυρω στα 16GB - ήταν όλα 4Κ - αν σκεφθεί κανείς ότι έχουν χιλιάδες gamechangers και επισης σχεδον ολα τα studio τους δουλευουν remotely, μεταφέρουν μεγάλο όγκο αρχείων, αν όχι καθημερινά, σίγουρα εβδομαδιαία.\nΑν είχαν ετοιμάσει κάτι για το Battlefield 2042, φαντάζομαι ότι τα 780GB δεν κίνησαν καμία υποψία. (αν το hack ήταν προσφατο)\n15 ώρες πριν, chek2fire είπε\nΜάλλον εχεις στο μυαλό σου τα στερεότυπα από τις ταινίες του Χόλιγουντ ότι ο χακερ ειναι ένας εφηβος μπροστά από τον υπολογιστή να τρώει πιτσα και να κοιτάει μια οθόνη τερματικού. Καμία απολύτως σχέση.\nΣτις 12/6/2021 στις 12:41 ΜΜ, fwtonio είπε\nΑυτά παθαίνεις άμα τρέχεις ακόμα με windows 7.\nΚαλά κράτα εσύ τα Windows 10 να σου βάζουνε διαφημίσεις και 500 άχρηστα προγράμματα χωρίς δυνατότητα απεγκατάστασης που δεν υπάρχουν στα windows 7.\nΕ και τι έγινε; Ένα βήμα πιο κοντά στο open source. Έτσι κι αλλιώς οι χάκερς-κράκερς τα σπάνε τα παιχνίδια σε μια εβδομάδα το πολύ από την κυκλοφορία τους, ποιο ακριβώς είναι το κακό που έγινε;\nΦοβάμαι ότι έκαναν μια τρύπα στο νερό.....ο κώδικας πλέον per se δεν έχει ιδαίτερη σημασία. Για την ΕΑ το FIFA, NBA, NFS, NHL, κλπ, κλπ έχουν αξία ως brands . Και για να καταλήξω κάπου ακόμη και αν κάποιος φτιάξει ενα αντίγραφο του ΦΙΦΑ 21 και το ονομάσει Superleague Interwetten δεν θα έχει καμία αναγνωρισημότητα και καμία αξία έρχεται ο καιρός που ο κώδικας θα είναι freeware και θα τον εξελίσουν οι ίδιοι οι users με ωφέλη για όλους. Συνδρομές όπως το gamepass αλλαζουν την ροή της ιστορίας. .


Αποστολή Παρίσι:Maison & Objet – Decofairy\nΗ διεθνής έκθεση ειδών σπιτιού και διακόσμησης Maison & Objet στο Παρίσι, διεξάχθηκε με επιτυχία στις 21-24 Ιανουαρίου, αν κρίνουμε από την επισκεψιμότητά της.\nΟι νέες τάσεις της μόδας στο χώρο της κατοικίας, παρουσιάσθηκαν από επώνυμους οίκους αλλά και νέους designers που ξέφυγαν από τα κοινότυπα σχέδια, εκπλήσσοντας με τις ευφάνταστες ιδέες τους!\nΤο glamorous κι η πολυτέλεια, εξισορροπεί πλέον με πλουσιοπάροχες δόσεις από φυσικά ακατέργαστα υλικά, αλλά και από ανακυκλωμένα ή ανακυκλώσιμα ξύλα και μέταλλα.\nΟ κυβισμός επιστρέφει για τους fashion victims, ισοπεδώνοντας τις καμπύλες φόρμες, παρουσιάζοντας πρωτότυπες γωνίες σε μορφή διαμαντιού, σε όλα τα υλικά, ενώ τα ζωγραφιστά έπιπλα, θεωρούνται το hit της εποχής.\nΣτοιχείο που εισέβαλλε δυναμικά, είναι τα κοράλλια, στο φυσικό κόκκινο χρώμα τους και τα συναντούμε σε φωτιστικά, υφάσματα, παραβάν, έπιπλα και διακοσμητικά.\nΣυμπέρασμα: Αν θέλετε να είστε μπροστά και να ξεχωρίζετε, δεδομένου ότι στην Ελλάδα οι τάσεις καθυστερούν 2 με 3 χρόνια να γίνουν μόδα, επιλέξτε να διακοσμήσετε το σπίτι σας με φυσικά υλικά και στοιχεία από κόκκινα κοράλλια…\n…ή αν είστε λάτρεις του μινιμαλισμού, επιλέξτε τη νέα τάση hypnotic βασισμένη στο 3d και στις οφθαλμαπάτες !\nπηγή: fe-mailтиц проверкаstshr.ru взять кредитную карту мтсdutch to english translators\nOne thought on “Αποστολή Παρίσι:Maison & Objet”\nΠολυ ενδιαφερουσα και πρωτοτυπη προταση το κοράλλι! Και φυσικα το natural style του ξυλου ειναι αξεπεραστο..


Επεισόδια σε Αθήνα και άλλες πόλεις - Ειδήσεις - νέα - Το Βήμα Online\nΕπεισόδια σε Αθήνα και άλλες πόλεις\nΕκτεταμένης έκτασης επεισόδια σημειώθηκαν τις πρώτες πρωινές ώρες της Κυριακής στην πρωτεύουσα. Οι ζημιές σε καταστήματα και αυτοκίνητα είναι ανυπολόγιστες.\n7 Δεκεμβρίου 2008, 08:24 Ενημερώθηκε: 7 Δεκεμβρίου 2008, 08:24\nΣτην στην οδό Ερμού καταστράφηκαν καταστήματα και είναι αδύνατον προς το παρόν να γίνει ο απολογισμός, ενώ επεισόδια αναφέρθηκαν στο Μοναστηράκι και στις λεωφόρους Ακαδημίας και Σταδίου.\nΑρχικά νεαροί συγκεντρώθηκαν στην πλατεία Εξαρχείων ξεκίνησαν πορεία, η οποία διασπάστηκε και τμήματά της κινήθηκαν εναντίον των αστυνομικών δυνάμεων.\nΈνα μεγάλο κομμάτι της πορείας πολιόρκησε μια διμοιρία στην οδό Σόλωνος, ενώ στη διασταύρωση Χαριλάου Τρικούπη και Βαλτετσίου στήθηκαν οδοφράγματα και άναψαν φωτιές, για να απαντήσουν οι αστυνομικοί με χημικά και δακρυγόνα.\nΣτην οδό Στουρνάρη και στον ευρύτερο χώρο του Πολυτεχνείου η ατμόσφαιρα έγινε αποπνικτική εξαιτίας της ρίψης μολότοφ, δακρυγόνων, και χειροβομβίδων κρότου λάμψης. Ομάδες διαδηλωτών έχουν συγκεντρωθεί εντός του Πολυτεχνείου.\nΈνταση επικράτησε και στο Πάντειο Πανεπιστήμιο. Επί της οδού Συγγρού στις φλόγες παραδόθηκαν τουλάχιστον δύο αυτοκίνητα, και σπάσανε τα τζάμια άλλων.\nΤεταμένο είναι το κλίμα και στον Ευαγγελισμό. Γύρω από το νοσοκομείο υπάρχει ισχυρή αστυνομική παρουσία.\nΥπό κατάληψη τελούν το Πολυτεχνείο, η Νομική και άλλες πανεπιστημιακές σχολές.\nΙσχυρές αστυνομικές δυνάμεις έχουν αναπτυχθεί σε ολόκληρο το Κέντρο της πόλης, ενώ αδύνατη ήταν η πρόσβαση σε βασικές οδικές αρτηρίες.\nΕπεισόδια σημειώθηκαν και στη Θεσσαλονίκη, τα οποία έλαβαν εκτεταμένη έκταση έξω από το χώρο του Πανεπιστημίου, όπου καταστήματα και οχήματα παραδόθηκαν στις φλόγες και διαδηλωτές άναψαν φωτιές σε κάδους απορριμμάτων.\nΑντιεξουσιαστές έκαναν επίθεση στο αστυνομικό τμήμα του Λευκού Πύργου, ενώ οι συγκεντρώσεις επεκτάθηκαν στην Εγνατία και στην οδό Εθνικής Αμύνης. Οι αστυνομικοί έκαναν χρήση χημικών και τους απώθησαν.\nΣυγκέντρωση διαμαρτυρίας πραγματοποιήθηκε και στα Ιωάννινα. Διαδηλωτές πολιόρκησαν το Δικαστικά Μέγαρο προκαλώντας φθορές.\nΣύμφωνα με πληροφορίες, που μετέδωσε το δίκτυο εναλλακτικής πληροφόρησης Indymedia πορείες διαμαρτυρίας οργανώθηκαν στο Ηράκλειο, την Κομοτηνή (έξω από την Αστυνομική Διεύθυνση Ροδόπης), στην Ξάνθη, στις Σέρρες (στο Αστυνομικό Μέγαρο), τη Μυτιλήνη, τα Χανιά (σημειώθηκαν ζημιές σε υποκαταστήματα τραπεζών, στον ΟΑΕΔ και σε επιχειρήσεις) και την Αλεξανδρούπολη.\nΣτην Πάτρα σχηματίστηκε πορεί και κάηκε ένα περιπολικό έξω από την Αστυνομική Διεύθυνση. Οι αστυνονμικοί έκαναν χρήση χειροβομβίδες κρότου.\nΕπίσης πληροφορίες για συγκεντρώσεις διαμαρτυρίας μετέδωσαν τα μέσα ενημέρωσεις για τα Χανιά και το Αγρίνιο.\nΟμάδες αντιεξουσιαστών απηύθυναν έκκληση για συγκεντρώσεις το μεσημέρι της Κυριακής σχεδόν σε όλες τις πόλεις της χώρας.


eparistera: ΟΙ ΕΦΙΑΛΤΕΣ ΕΚΛΕΓΟΝΤΑΙ ΠΙΑ\nΈνα σημαντικό μέρος αυτής της προσπάθειας, όταν αυτή άρχισε να επεκτείνεται στις αναπτυγμένες χώρες, εκτυλίσσεται στην Ελλάδα και όσα συμβαίνουν σήμερα σε αυτή αποτελούν το προοίμιο των μεταβολών που θα αγκαλιάσουν το σύνολο των αναπτυγμένων χωρών και θα οδηγήσουν, με ταχύτατους ρυθμούς, τον κόσμο ολόκληρο σε μία νέα πολιτική κατάσταση. Οι μεταβολές που έγιναν στον καπιταλισμό από τη δεκαετία του 1970 και μετά επέβαλλαν και μια μεταβολή στον τρόπο διαχείρισης του παγκόσμιου πολιτικού και οικονομικού περιβάλλοντος. Η σημαντικότερες από τις μεταβολές αυτές είναι:\n1. Η στασιμότητα στην ανάπτυξη των παραγωγικών δυνάμεων στις αναπτυγμένες χώρες.\n2. Η διάχυση του καπιταλιστικού τρόπου παραγωγής σε όλο τον πλανήτη και η μεταφορά της παραγωγής στις υπό ανάπτυξη χώρες.\n3. Η απόλυτη διεθνοποίηση του κεφαλαίου με τη ανάπτυξη και την κυριαρχία του χρηματοοικονομικού τομέα του.\n4. Το απρόσωπο του κεφαλαίου αυτού και η διαχείρισή του από τεχνοκράτες.\nΤα δεδομένα και οι μεταβολές αυτές επέβαλλαν τη λήψη μέτρων και αποφάσεων για μια παγκόσμια διακυβέρνηση του κεφαλαίου η οποία και θα βρισκόταν πάνω κι έξω από τις εθνικές κυβερνήσεις. Το παραπάνω δεν σημαίνει καθόλου το τέλος του έθνους κράτους. κάθε άλλο μάλιστα. Επικεφαλής αυτής της προσπάθειας βρίσκονται οι εθνικές κυβερνήσεις των ΗΠΑ, της Γερμανίας, της Βρετανίας και της Γαλλίας κυρίως. Είναι μια διαδικασία επιβολής επομένως των συμφερόντων των αστικών τάξεων των χωρών αυτών επί των αστικών τάξεων και των εργαζόμενων των υπόλοιπων χωρών, αναπτυγμένων ή μη. Όργανο της προσπάθειας για παγκόσμια υποταγή των εργαζόμενων όσο το δυνατόν περισσότερων χωρών στα συμφέροντα του διεθνούς χρηματοπιστωτικού κεφαλαίου είναι το Διεθνές Νομισματικό Ταμείο και σε συνεργασία μαζί του, για την Ευρώπη, η Ευρωπαϊκή Κεντρική Τράπεζα και η Ε.Ε. Μέχρι τώρα οι χώρες οι οποίες σε ποικίλους βαθμούς βρίσκονται υπό την επικυριαρχία των παραπάνω οργανισμών είναι η Λετονία, η Ουγγαρία, η Μολδαβία, η Ουκρανία, η Σερβία, το Κόσσοβο, η Βοσνία Ερζεγοβίνη και η Ρουμανία. Οι χώρες αυτές βρίσκονται στην ευρωπαϊκή περιφέρεια και στον παραπάνω κατάλογο δεν συμπεριλάβαμε τις χώρες τις Λατινικής Αμερικής και της νοτιοανατολικής Ασίας που βρίσκονται υπό παρόμοιο καθεστώς.\nΗ διαδικασία επομένως αυτή έρχεται να αντικαταστήσει τις παλιότερες μεθόδους επιβολής της κυριαρχίας της αστικής τάξης μιας χώρας επί της αστικής τάξης άλλων χωρών, αλλά και της συνολικής οικονομίας μιας χώρας στην υπηρεσία μιας άλλης, και η οποία είχε σαν μέσο τον πόλεμο. Το παραπάνω καθόλου δεν σημαίνει πως οι αστικές τάξεις των μεγάλων καπιταλιστικών χωρών έγιναν φιλειρηνικές. Σημαίνει απλά πως, στην παρούσα φάση, ο πόλεμος όχι μόνο δεν είναι εφικτός αλλά είναι και λιγότερο αποτελεσματικός σε σχέση μα την δυνατότητα κυριαρχίας επί της οικονομίας μιας χώρας μέσω του χρήματος. Με τον τρόπο αυτό επιτυγχάνεται η μεταφορά πλούτου από την κυριαρχούμενη χώρα στις επικυρίαρχες χωρίς έξοδα κατοχής και αντιδράσεις.\nΗ κατοχή αυτή είναι ιδιότυπη και παρουσιάζει νέα χαρακτηριστικά. Εκτός του ότι δεν έχει στη βάση της την στρατιωτική ήττα και τη στρατιωτική κατοχή είναι δυνατή μόνο με την ενεργό συμμετοχή των κυβερνήσεων των υπό κατοχή χωρών. Δεν αρκεί η απλή συναίνεση ή η ανοχή. Απαιτείται η δράση εκείνη των κυβερνήσεων η οποία αφ΄ ενός θα δημιουργήσει το κλίμα απάθειας και αποδοχής της κατοχικής κατάστασης από τη μεριά του λαού και από την άλλη θα δημιουργήσει το θεσμικό και νομικό εκείνο πλαίσιο που θα κάνει αποδοτική την κατοχή. Το πρώτο επιτυγχάνεται με την καλλιέργεια κλίματος φόβου και μοιρολατρίας μέσα από την προπαγάνδιση της ιδέας του μονόδρομου για την ακολουθούμενη από την κυβέρνηση πολιτική. Η επιτυχία της πολιτικής αυτής στηρίζεται στη χρήση του «ευγενούς ψεύδους». (δες άρθρο Ήταν, κάποτε η αστική Δημοκρατία). Από το 2009 η προσπάθεια κυριαρχίας ξέφυγε από τα περιφερειακά κράτη και άρχισε να επεκτείνεται στα αναπτυγμένα και μάλιστα σε εκείνα, που αν και βρίσκονταν στον πυρήνα των αναπτυγμένων κρατών, παρουσίαζαν μια σειρά από ιδιαιτερότητες και ήσαν ταυτόχρονα και μικρού οικονομικού βάρους. Η πρώτη προσπάθεια επιβολής επικυριαρχίας έγινε στην Ελλάδα και με πρόσχημα την κρίση του δημοσίου χρέους.\nΗ Ελλάδα θα ήταν πρώτη αναπτυγμένη χώρα τη διακυβέρνηση της οποίας θα ασκούσαν γραφειοκράτες που θα βρίσκονταν στην υπηρεσία του διεθνούς χρηματοοικονομικού κυρίως κεφαλαίου. Και η ελληνική αστική τάξη; Η ελληνική αστική τάξη δεν κατόρθωσε ποτέ να αρθεί στο ύψος της αποστολής της. Παραμένοντας πάντα παρασιτική και κομπραδόρικη είχε έντονα ραγιάδικα χαρακτηριστικά και δρούσε ως υπηρέτης των αστικών τάξεων άλλων χωρών. Τα χαρακτηριστικά αυτά εντάθηκαν κατά την περίοδο αυτή, εξαιτίας και της χρόνιας κρίσης του καπιταλισμού, με αποτέλεσμα η ελληνική αστική και το ανώτερο τμήμα της μικροαστικής τάξης να χάσει κάθε αναπτυξιακό και παραγωγικό χαρακτηριστικό. Στόχος της, αν και όχι ιδιαίτερα συνειδητοποιημένος, μάλλον είναι η μετατροπή της Ελλάδας σε φτηνό διαμετακομιστικό και τουριστικό κέντρο που θα βρίσκεται στην υπηρεσία του διεθνούς κεφαλαίου με παράλληλη καταστροφή της όποιας παραγωγικής βάσης. Οι στόχοι αυτοί υπηρετούνταν εξαιρετικά από την κυβέρνηση του ΠΑΣΟΚ μια και οι αντιστάσεις των παραδοσιακών δεξιών πολιτικών δυνάμεων στην εκχώρηση της εθνικής ανεξαρτησίας, ή σημαντικού μέρους της, σε υπερεθνικούς οργανισμούς θα ήταν μεγαλύτερη κάτι που φάνηκε και στην περίπτωση της Ιρλανδίας και της δεξιάς αντιπολίτευσης της Πορτογαλίας.\nΠολύ δύσκολα μπορεί να βρεθεί κυβέρνηση η οποία θα δεχτεί να υπογράψει όρο όπως αυτόν της παραγράφου 11 του παραρτήματος 4 του μνημονίου που προβλέπει: «Ούτε ο δανειολήπτης ούτε τα περιουσιακά του στοιχεία έχουν ασυλία λόγω εθνικής κυριαρχίας ή διαφορετικά λόγω της δικαιοδοσίας κατάσχεσης-συντηρητικής ή αναγκαστικής- ή αναγκαστικής εκτέλεσης σε σχέση με οποιαδήποτε ενέργεια-διαδικασία σχετικά με τη σύμβαση». Ο παραπάνω κατάπτυστος όρος έχει δύο προηγούμενα στην ελληνική ιστορία. Την πράξη υποτέλειας του Κωλέττη το 1826 και τις δανειακές συμβάσεις των δωσιλογικών κατοχικών κυβερνήσεων με τις κατοχικές δυνάμεις. (την επισήμανση του την οφείλω στον Δημήτρη Καζάκη).\nΓια την ευόδωση των στόχων του διεθνούς χρηματοπιστωτικού κεφαλαίου ήταν απαραίτητη, επομένως, η ενεργός συμβολή της ελληνικής κυβέρνησης. Η χρήση του ψεύδους στην πολιτική είχε και στην Ελλάδα ισχυρή και παλιά παρουσία. Επί κυβερνήσεων Σημίτη επικεντρώθηκε γύρω από την «ισχυρή Ελλάδα στο Ισχυρό ευρώ». Με τη μέθοδο του ψεύδους ξεπουλήθηκαν μια μεγάλη σειρά δημοσίων επιχειρήσεων και η εκχώρηση δικαιωμάτων του δημοσίου σε ιδιώτες μέσα από τα πασίγνωστα ΣΔΙΤ. Ταυτόχρονα άρχισε και η μεταβολή των εργασιακών σχέσεων με το κράτος να δίνει πάλι πρώτο το παράδειγμα με τη χρησιμοποίηση ενοικιαζόμενων εργαζόμενων από τις δημόσιες υπηρεσίες. Κατά την ίδια περίοδο εντάθηκε ο δανεισμός του δημοσίου για πράγματα εντελώς ασήμαντα όπως οι ολυμπιακοί αγώνες. Πάνω στο ίδιο μοτίβο κινήθηκε και η πολιτική των κυβερνήσεων τα Νέας Δημοκρατίας. Ενώ όλοι γνώριζαν το ύψος του δημόσιου χρέους (δες άρθρο Πτώχευση! Σοκ και δέος πάνω από την Ελλάδα) καμώνονταν πως το αγνοούσαν\nΗ περίοδος όμως που το ψεύδος κατέστη το βασικό στοιχείο της πολιτικής είναι η περίοδος της κυβέρνησης του Γ.Α, Παπανδρέου. Ξεκίνησε με τη δήλωση πως «λεφτά υπάρχουν», με μοναδικό στόχο να κερδίσει τις εκλογές και να υλοποιήσει τα σχέδια του διεθνούς κεφαλαίου τα οποία και, μάλλον, είχαν εξυφανθεί σε σημαντικό βαθμό. Για να τεθούν όμως σε εφαρμογή ήταν απαραίτητη μια κυβέρνηση απολύτως εθελόδουλη. Η μέθοδος του «ευγενούς ψεύδους» συνεχίστηκε με την δήθεν «αποκάλυψη» του χρέους της Ελλάδας. Στόχος της προσπάθειας αυτής ήταν η δημιουργία σοκ στην ελληνική κοινωνία και η υπό καθεστώς άγνοιας και φόβου εμφάνιση της κυβέρνησης και της πολιτικής της ως της μοναδικής σωτήριας οδού. Οι δημιουργοί της κατάστασης στην οποία είχε περιέλθει η χώρα εμφανίζονταν πλέον ως σωτήρες με στόχο την παραπέρα υλοποίηση των σχεδίων μετατροπής της Ελλάδας σε προτεκτοράτο του διεθνούς κεφαλαίου.\nΘεωρώ μάλλον αδύνατον να αγνοούσαν το μέγεθος του χρέους. Επαναλαμβάνω, με το φόβο να γίνομαι κουραστικός, πως ήταν απολύτως γνωστό. Όταν οι διαδικασίες ανατροπής των εργασιακών και κοινωνικών κατακτήσεων των Ελλήνων εργαζόμενων είχαν προχωρήσει αρκετά και η δημόσια περιουσία, όση είχε απομείνει, είχε μπει στο δρόμο του ξεπουλήματος η αλήθεια για την πτώχευση μπορούσε να αποκαλυφθεί και οι νέες διαδικασίες μόνιμης υπαγωγής της χώρας υπό διεθνή οικονομική επικυριαρχία μπορούσαν να προχωρήσουν. Όταν το ψεύδος της σωτηρίας της χώρας από την πτώχευση είχε πλέον παίξει το ρόλο του και οι ανατροπές είχαν συντελεστεί μπορούσε πλέον να βγει από το προσκήνιο και τη θέση του να πάρει η πτώχευση. Μια πτώχευση που θα γινόταν με τους όρους των δανειστών και θα είχε ως μακροπρόθεσμο στόχο τη μόνιμη πρόσδεση τη χώρας μας αρχικά, αλλά και μιας σειράς άλλων χωρών, στο άρμα του κεφαλαίου.\nΗ διαδικασία αυτή ονομάστηκε «ελεγχόμενη χρεοκοπία» και δεν είναι κάτι άλλο παρά πτώχευση με τους όρους των δανειστών. Όταν παύση στην Ελλάδα η ισχύς του μνημονίου το χρέος θα έχει ξεπεράσει το 160% του ΑΕΠ και η οικονομική χειραγώγηση από τη μεριά των δανειστών θα είναι απόλυτη και φυσικά δεν θα έχει χρονικό ορίζοντα τέλους. Η οικονομική επικυριαρχία θα επεκτείνεται στο διηνεκές, όπως τουλάχιστον ελπίζουν οι χρηματοοικονομικοί όμιλοι και τα κυρίαρχα ιμπεριαλιστικά κράτη. Το γεγονός αυτό είναι φυσικά κάτι νέο στην ιστορία και δεν έχει σαν στόχο μόνο την Ελλάδα. Ακολουθούν σε πολύ σύντομο διάστημα η Ιρλανδία, η Πορτογαλία, η Ισπανία και ίσως και η Ιταλία αν και το οικονομικό μέγεθος της τελευταίας είναι αρκετά μεγάλο.\nΤο γεγονός πως οι κυβερνήσεις, οι οποίες παίζουν ενεργό ρόλο στην υλοποίηση του σχεδίου, είναι εκλεγμένες δίνει μια επίφαση νομιμότητας στις ενέργειες της κυβέρνησης ενώ δημιουργούν ταυτόχρονα και ένα κλίμα συνενοχής. Αυτό το στόχο είχε εξάλλου το «μαζί τα φάγαμε» του αντιπροέδρου της κυβέρνησης Πάγκαλου. Το κλίμα συνενοχής σε συνδυασμό με τον παραλυτικό ρόλο του φόβου έδιναν στην κυβέρνηση το χρόνο που χρειαζόταν για να περάσει, με τις ελάχιστες αντιδράσεις, το νομοθετικό εκείνο πλαίσιο που θα σάρωνε το σύνολο των εργασιακών και κοινωνικών δικαιωμάτων των εργαζομένων καθιστώντας έτσι τη χώρα έναν ιδανικό προορισμό για το διεθνές παρασιτικό κεφάλαιο. Η νομοθετική κατοχύρωση της διαδικασίας αυτής γινόταν ακόμη ευκολότερη καθώς ένας σημαντικός αριθμός των βουλευτών των δύο μεγάλων κομμάτων ήσαν παντελώς ασήμαντοι και άσχετοι που ούτε ήξεραν ούτε καταλάβαιναν και ούτε είχαν την διανοητική ικανότητα να καταλάβουν. Ο ρόλος επομένως της κυρίαρχης πολιτικής ελίτ ήταν αρκετά εύκολος.\nΗ επικυριαρχία της παγκόσμιας χρηματοπιστωτικής ολιγαρχίας επί των χωρών δεν παραμένει φυσικά μόνο στον στενό οικονομικό τομέα. Επεκτείνεται στο σύνολο της πολιτικής μια και όλα έχουν σχέση με την οικονομία. Στην περίπτωση της Ελλάδας μπορούμε να το δούμε αυτό στα εθνικά λεγόμενα θέματα. Στο κυπριακό και στο Αιγαίο δρομολογούνται, από τη μεριά των κυρίαρχων ιμπεριαλιστικών κύκλων, λύσεις προς το συμφέρον τους. Μυστικές διαπραγματεύσεις γίνονται εντατικά προς την κατεύθυνση παραχώρησης στους Τούρκους οικονομικών δικαιωμάτων στο Αιγαίο ( δες άρθρο της Κύρας Αδαμ στην Ελευθεροτυπία 4/11/2010). Για το λόγο αυτό η κυβέρνηση ούτε καν αναφέρεται στην καθιέρωση Αποκλειστικής Οικονομικής Ζώνης από τη μεριά της Ελλάδας. Στο ίδιο πλαίσιο εντάσσεται και η αλλαγή τακτικής, από μέρους της ελληνικής κυβέρνησης, της μη αναχαίτισης των τουρκικών αεροσκαφών. (εφημερίδα Zaman 22/10/2010) η οποία ακολουθεί πιστά εντολές του ΝΑΤΟ. Στο ίδιο πλαίσιο εντάσσεται και το ναυάγιο του αγωγού Μπουργκάς Αλεξανδρούπολης καθ’ υπόδειξη των Αμερικάνων.\nΤο πως θα εξελιχτεί η κατάσταση είναι μάλλον αμφίβολο. Τα σχέδια της παγκόσμιας οικονομικήσ επικυριαρχίας είναι καλά μόνο που είναι αποστειρωμένα. Δεν μπορούν να λάβουν υπόψη τους πως η οικονομία είναι μια κοινωνική διαδικασία και διεργασία. Μια κοινωνική έκκριση. Ως τέτοια επομένως υπόκειται υπό την κοινωνική έγκριση και τη συνεχή κοινωνική επικύρωση και αποδοχή και την ταξική πάλη. Τίποτα δεν είναι δεδομένο επομένως. Το αν και το κατά πόσο επομένως θα πραγματοποιηθούν και θα ολοκληρωθούν εναπόκειται στην κοινωνία και στους εργαζόμενους να το κρίνουν με τη δράση τους.\nΑναρτήθηκε από eparistera στις 11/25/2010 12:09:00 π.μ.\nθελει αρετη και τολμη η ελευθερια και κλειστη τηλεοραση.


Κολοσσός: Τα εισιτήρια με την Α.Ε.Κ. - Δημοκρατική της Ρόδου\nΚολοσσός: Τα εισιτήρια με την Α.Ε.Κ.\n4 Μαΐου 2019 16:45\nΞεκίνησε η προπώληση των εισιτηρίων για το παιχνίδι της Τετάρτης (17:30) Κολοσσός- Α.Ε.Κ., για την τελευταία αγωνιστική του πρωταθλήματος, με τη γενική είσοδο να έχει ορισθεί στα 15 ευρώ. Η ανακοίνωση των «θαλασσί»:\n«Η Κ.Α.Ε. Κολοσσός H Hotels ενημερώνει ότι η διάθεση των εισιτηρίων για αγώνα της ομάδας μας με την ΑΕΚ για την 26η και τελευταία αγωνιστική της Betshop Basket League, έχει ξεκινήσει. ΚΟΛΟΣΣΟΣ H HOTELS – ΑΕΚ, ΤΕΤΑΡΤΗ 8 ΜΑΙΟΥ στις 17:30. Οι τιμές εισιτηρίων: 15€ ενήλικες και 5€ για παιδιά από 6 έως 14 ετών. Η αγορά των παιδικών εισιτηρίων, πραγματοποιείται ΜΟΝΟ από τα γραφεία της ΚΑΕ και ο αριθμός είναι περιορισμένος. Υπενθυμίζουμε ότι για την αγορά του κάθε εισιτηρίου, χρειάζεται απαραίτητα ο αριθμός ΑΜΚΑ ή ο αριθμός διαβατηρίου ή η άδεια παραμονής και ο κάθε φίλαθλος να έχει μαζί του την αστυνομική του ταυτότητα. Προτείνουμε στους φιλάθλους της ομάδας μας να προμηθευτούν έγκαιρα το εισιτήριό τους, ώστε να αποφευχθεί οποιαδήποτε ταλαιπωρία και καθυστέρηση την ημέρα του αγώνα.\n-Από τα γραφεία της ΚΑΕ (Πλατεία Βρούχου 1, 85132 Ρόδος, Τηλ: 2241022261, info@kolossosbc.gr) Δευτέρα 6/5 & Τρίτη 7/5 10:00 – 14:00.\n-Tην ημέρα του αγώνα (Τετάρτη 8/5), από τις 12:00, στα Εκδοτήρια του Βενετοκλείου.\nΤα εισιτήρια για το παιχνίδι Κολοσσός- Π.Α.Ο.Κ.! Στη διάθεσή των φιλάθλων τέθηκαν τα εισιτήρια για το παιχνίδι του Σαββάτου…


Ιδιαίτερα το δεύτερο "φύλλο" το οποίο είναι γνωστό ότι αυτό το "σύστημα" το γεννά κ το συντηρεί μια ανδροκρατούμενη κοινωνία.\nΚαι όπως σε όλα ειναι θέμα προσφοράς κ ζήτησης κ άρα από τη στιγμή που κάποιοι εργοδότες άντρες σκέφτονται έτσι πάντα θα υπάρχουν γυναίκες που θα λειτουργούν έτσι. Σπάνια, πιστεύω, σε μια δουλεια, εργοδότες άντρες θα διάλεγαν την ικανότερη/εξυπνότερη γυναίκα... και υπάρχουν λόγοι απλούστατοι γι αυτό...\nΥ.Γ. το περίεργο είναι ότι εγώ προσωπικά δεν έχω γνωρίσει ούτε έναν άντρα που να μη σκέφτεται το γάμο είτε φίλο είτε σχέση... Ακόμα κ οι πιο προοδευτικοί (φίλοι άντρες που κάνω αρκετό καιρό παρέα) το έχουν σαν κάτι που όπως λένε "κάποια στιγμή θέλω να το κάνω". Και όσο κ αν με σόκαρε για κάποιους, το ψιλοκαταλαβαίνω (ειδικά στους έλληνες κ τους αμερικάνους) γιατί κατά βάθος οι άντρες είναι προσκολλημένοι στην παράδοση κ τα θέλουν όλα να "τακτοποιούνται". Και φυσικά ο γάμος "συμφέρει" κ βολεύει πολύ τους άντρες. Εξάλλου αυτοί έχουν βαλει από πολύ παλιά τα "θεμέλια" για οργανωμένες κοινωνίες για να μπορούν να ελέγχουν και ο γαμός είναι δική τους εφευρεση ως γνωστό. Αναφυλαξία στην ελευθερία, αλεργία σε ό,τι δεν είναι "τακτοποιημένο" και δεν μπορούν να το ελέγξουν/εξουσιάσουν.\nΕίναι όπως το ότι θέλουν να είναι ελευθεροί να μην είναι με μία γυναίκα κ υποθετικά σου δίνουν την ίδια ελευθερία. Γιατί όμως όταν ακούσουν ότι κάνεις το ίδιο είναι ικανοί να σε σκοτώσουν;\nFriday, February 1, 2008 at 10:58:00 AM GMT+2\nΕΜ! Γιαυτό θέλω να κάνω κόρη!\nΓιατί και μουνάρα θα βγεί αλλά και δεν θα χρειάζεται να γίνει εργατο-δούλος... Σαν κι εμένα που όλη μέρα κααααααααθομαι\nΥ.Γ. ΤΕΙ Κρήτης διάβασα? Παράρτημα Χανιών??? ΅ΕΕΕΕΕΕΕΕΕ???????????\nMonday, February 4, 2008 at 3:19:00 PM GMT+2


Ήρθαν τα νέα iPhone: XS και XS Max | Photo Contest\nH Apple σε εκδήλωση της την περασμένη Τετάρτη παρουσίασε τα τρία νέα κινητά, το iPhone XS, το iPhone XS Max και το iPhone XR. Τα δύο πρώτα είναι οι νέες ναυαρχίδες τής εταιρείας και το μόνο που διαφέρει είναι το μέγεθος τους. Όπως ήταν αναμενόμενο έχουν τραβήξει όλα τα βλέμματα πάνω τους και όχι μόνο λόγω των εντυπωσιακών τεχνικών χαρακτηριστικών που διαθέτουν, αλλά και των ιδιαίτερα υψηλών τιμών τους.\nΌσον αφορά την κάμερα των κινητών, το iPhone XS και το iPhone XS Max φέρουν τις Dual 12MP wide-angle and telephoto cameras. Με τον ευρυγώνιο φακό να έχει f/1.8 και τον τηλεφακό f/2.4, και να διαθέτουν και οι δύο οπτικό σταθεροποιητή εικόνας.\nΗ εταιρεία τονίζει πως αλλαγές ακόμη σημειώνονται και στους αισθητήρες, τους επεξεργαστές και τους αλγορίθμους τής κάμερας. Ωστόσο το οπτικό zoom όπως και στα προηγούμενα να μοντέλα φτάνει μέχρι 2x.\nΣτην εμπρόσθια κάμερα υπάρχει ένας φακός 7MP με f/2.2 με δυνατότητα καταγραφής βίντεο FullHD στα 60fps.\nΜια από τις πιο σημαντικές αλλαγές είναι η αναβάθμιση που έχει γίνει στο Portrait mode. Ο χρήστης πλέον θα μπορεί να τραβήξει τη φωτογραφία και στη συνέχεια να αλλάξει το πόσο θολό επιθυμεί να είναι το φόντο, αλλάζοντας την τιμή του διαφράγματος. Με αυτήν την αναβάθμιση η Apple στοχεύει στην απλότητα της λειτουργίας της κάμερας, αλλά και στο να δίνει παραπάνω δυνατότητες σε κάποιον που ασχολείται περισσότερο με τη φωτογραφία.\nΕπίσης, για το Portrait mode υπάρχει το Portrait Lighting, δηλαδή πέντε εφέ φωτισμού τα οποία είναι Natural, Studio, Contour, Stage και Stage Mono.\nΜία ακομη νέα λειτουργία που επιτυγχάνεται χάρις τον αλγόριθμο είναι το smart HDR με την οποία μέσα σε μία φωτογραφία θα υπάρχουν περισσότερα highlights και shadows.\nΌσον αφορά την καταγραφή του βίντεο μπορεί να βγάλει μέχρι και 4Κ στα 60fps, καθώς υποστηρίζει και τον οπτικό σταθεροποιητή εικόνας και στερεοφωνικό ήχο. Φυσικά υπάρχει λειτουργία slow motion video, με την ονομασία slo-mo video, όπου μπορεί να καταγράψει FullHD στα 240fps.\nΤα δύο αυτά κινητά σχεδιαστικά δεν διαφέρουν με τον προκάτοχό τους iPhone X καθώς υπάρχει η bezel less σχεδίαση με το notch στο πάνω μέρος της οθόνης όπου βρίσκεται και το Face ID. H οθόνη είναι μια OLED Multi‑Touch Super Retina HD και το μέγεθος της είναι 5.8'' στο iPhone XS και 6.5'' στο iPhone XS Max. Αξιοσημείωτο είναι και το γεγονός πως διαθέτει HDR10, το οποίο είναι διαθέσιμο κατά την προβολή ταινιών.\nΟ επεξεργαστής είναι ο νέος Α12 Bionic και αξίζει να σημειωθεί πως οι κατασκευαστές υποστηρίζουν πως είναι ο πιο ισχυρός επεξεργαστής που υπάρχει αυτήν την στιγμή σε κινητό. Επίσης, φέρουν πιστοποίηση IP68 που τα κάνει αδιάβροχα μέχρι και 2 μέτρα βάθος για 30 λεπτά. Η μπαταρία διαρκεί μισή ώρα περισσότερο από το προηγούμενο μοντέλο για το iPhone XS και 1.5 ώρα παραπάνω για το iPhone XS Max.\nΘα κυκλοφορήσουν στην ελληνική αγορά σε τρία χρώματα (μαύρο, χρυσό και ασημί) και οι τιμές τους θα είναι οι εξής:\n64GB στα 1229€\n256GB στα 1429€\n512GB στα 1679€\n64GB στα 1339€\n512GB στα 1789€


Βλαντιμίρ Πούτιν Windows 10 Microsoft Κρεμλίνο\n18/12/2019, 06:13 33\nΕνώ η συζήτηση για την κυβερνοασφάλεια κυριαρχεί, οι δύο υπολογιστές που χειρίζεται ο Βλαντιμίρ Πούτιν έχουν ακόμα λειτουργικό που έχει σταματήσει να αναβαθμίζεται από το 2014\nΜπορεί Ρώσοι πράκτορες να έχουν κατηγορηθεί το τελευταίο διάστημα για επιχειρήσεις hacking σε όλο τον κόσμο αλλά την ίδια ώρα φαίνεται ότι υπάρχει κάποιος στο Κρεμλίνο που προφανώς ξέχασε να ενημερώσει τον Βλαντιμίρ Πούτιν για τη σημασία της κυβερνοασφάλειας, καθώς ο 67χρονος πρόεδρος της Ρωσίας φαίνεται ότι χρησιμοποιεί ακόμα τα «απαρχαιωμένα» Microsoft Windows XP στους υπολογιστές στο γραφείο του αλλά και στην επίσημη προεδρική κατοικία, όπως προκύπτει από φωτογραφίες που έδωσε στη δημοσιότητα το γραφείο τύπου της ρωσικής προεδρίας.\nΚαι οι δύο υπολογιστές, όπως φαίνεται στις φωτογραφίες, έχουν για φωτογραφία φόντου στις οθόνες τους τους πύργους του Κρεμλίνου.\nΟι εικόνες αυτές ίσως πάντως να εξηγούνται από την παρουσία νόμων που εμποδίζουν την αναβάθμιση υπολογιστών στη Ρωσία στα πιο πρόσφατα Microsoft Windows 10 μολονότι η αμερικανική εταιρεία έχει σταματήσει τις αναβαθμίσεις ασφαλείας για τα Windows XP και το Office 2003 από τον Απρίλιο του 2014.\nΗ Microsoft, από την πλευρά της, ενημερώνει στην ιστοσελίδα της ότι οι υπολογιστές που «τρέχουν» με Windows XP είναι «ευάλωτοι σε ιούς και απειλές σχετικά με την ασφάλειά τους».\nΌπως σημειώνει ο Guardian τα Windows XP που κυκλοφόρησαν το 2001 ήταν το τελευταίο λειτουργικό της Microsoft για το οποίο είχε δοθεί το «πράσινο φως» από τη Ρωσική κυβέρνηση. Τα Windows 10 επιτρέπονται μόνο σε υπολογιστές που δεν περιέχουν κρατικά μυστικά -κάτι που προφανώς δεν ισχύει για τους υπολογιστές του Πούτιν.\nΗ Μόσχα σταδιακά φαίνεται να επιλέγει αντί για την Microsoft και την Google, το ρωσικό λειτουργικό Astra Linux αλλά και ρωσικούς browsers όπως ο Yandex για τους κρατικούς υπολογιστές.\nΓια την ώρα παραμένει αδιευκρίνιστο πόσο μεγάλη απειλή αποτελεί για την κυβερνοασφάλεια του Κρεμλίνου η επιλογή των Windows XP για τους υπολογιστές του Πούτιν, δεδομένου ότι ο πρώην αξιωματικός της KGB φέρεται να μην είναι και μεγάλος οπαδός της χρήσης του διαδικτύου το οποίο στο παρελθόν έχει αποκαλέσει «σχέδιο της CIA».\nΒίντεο: Απίθανη ανατροπή στο Κύπελλο Κροατίας και... ξύλο στο πάρκινγκ\nΕγώ μόνο μολύβι και χαρτί! Όλα τα αλλα είναι του διαβολου! Πάω για τσίπουρο τώρα που με περιμένει η παρέα!\nΣτις έξι και πέντε ο Βλαδίμηρος κάποιον χαιρετά,αλήθεια ποιός να είναι?! Ότι φαίνεται ίσως να είναι,αλλά ίσως και να μήν είναι, δουλειά τών μυστικών υπηρεσιών είναι να βρούνε τι είναι. Δουλειά δικιά μας είναι,αν κάποτεεεεε καί ισως και ποτέ να μάθουμε τι είναι.\nσας δείχνει το δρόμο ο Πούτιν αλλά κάποιοι το χαβά τους\nxaxa Για ρωτήστε στις Ε.Δ τι λογισμικό ( ασφαλέστατο) χρησιμοποιούν ακόμα ; Ποιός είπε windows ΧΡ και office 2007? μέσα είσαι ρε μάγκα! κάτι ξέρουν τα κομπιουτερογατόνια παραπάνω απο όλους σας..Χαλαρώστε λέμε και κοιμηθήτε ήσυχοι.\nΔεν έχω καμμία γνώση πληροφορικής, γνωρίζω όμως ότι οι Σοβιετικοί κατέκτησαν πρώτοι το διάστημα (προκαλώντας στους Αμερικανούς υστερία) χωρίς τη χρήση υπολογιστών, μόνο με τους νόμους της φυσικής. Οι εταιρείες χτίζουν πάντα ένα παραμύθι και θέλουν να μας έχουν στα καλούπια τους, μην μασάτε.\nΤο αστειο ειναι οτι εδω οι ρωσολαγνοι Γραικοι νομιζουν οτι στην Ρωσια ειναι εξυπνοι και εχουν ΧP για θεματα ασφαλειας απο κυβερνοεπιθεσεις και λοιπα...ποιοι; οι Ρωσοι που τους πεφτουν τα αεροπλανα και τους καιγεται το μοναδικο αεροπλανοφορο που εχουν αχαχαχαχα\nΈλεος ρε ΠΘ, μην αναπαράγεις τις προπαγανδιστικές ανοησίες του κάθε τυχάρπαστου. Κοτζάμ Πούτιν, πρώην πράκτορας της KGB, με έναν στρατό από χάκερ στη δούλεψή του, λέτε να είναι τόσο απροστάτευτος ηλεκτρονικά; Μήπως έχει και τους κωδικούς των πυρηνικών του εκεί μέσα, με τον κωδικό ξεκλειδώματος του υπολογιστή να είναι 1234; Για σοβαρευτείτε λίγο...\nΧΑ ΧΑ ΧΑ ΧΑ ΧΑ..... Κωδικός ασφαλείας για τα πυρηνικά.... 1 - 2 - 3 - 4. ΧΑ ΧΑ ΧΑ ΧΑ ΧΑ....καλό....\nΑΡΘΡΟΓΡΑΦΕ ΚΑΤΕΒΑΣΕ ΤΟ\nΔΕΝ ΤΟ ΕΧΕΙΣ ΜΕ ΤΗ ΤΕΧΝΟΛΟΓΙΑ ΚΑΙ ΤΗΝ ΑΣΦΑΛΕΙΑ ΔΙΚΤΥΩΝ.\nΣιγά μην έχουν και live αναμετάδοση στην CIA από την κάμερα και το μικρόφωνο του προεδρικού γραφείου της Ρωσίας. Πολύ κουτόχορτο κυκλοφορεί.\nΠΟΥΤΙΝ ΔΟΥΛΕΨΕ ΤΟΥΣ ΑΓΡΙΑ!\nΕΓΩ ΣΤΗ ΘΈΣΗ ΣΟΥ ΘΑ ΈΒΑΖΑ ΥΠΟΛΟΓΙΣΤΉ ΜΕ... WINDOWS 98!!!\nγεμίσαμε φιλορώσους βλέπω στην ελλάδα, ντα ντα ντα νιετ νιετ νιετ!!!\nΕσύ τι είσαι; Αλμπανό, που μισεί τους Ρώσους!!


Διπλωματικός πόλεμος ΗΠΑ - Ρωσίας με φόντο τη Συρία | Euronews\nΔιπλωματικός πόλεμος ΗΠΑ - Ρωσίας με φόντο τη Συρία\nΑπό Theodora Iliadi • ανανεώθηκε πριν: 09/04/2017\nΣτο κόκκινο βρίσκεται η διπλωματική ένταση μεταξύ ΗΠΑ και Ρωσίας με φόντο τη Συρία.\nΗ αμερικανική επίθεση με πυραύλους Τόμαχοκ φαίνεται να έχει ανοίξει τον ασκό του Αιόλου με τη Ρωσία και το Ιράν να την καταδικάζουν.\nΠούτιν και Ροχανί επεσήμαναν ότι οι επιθετικές ενέργειες των ΗΠΑ κατά της Συρίας είναι ανεπίτρεπτες.\n«Τέτοιου είδους χτυπήματα δεν είναι πράξεις μόνο κατά της Συρίας, αλλά και κατά της Ρωσίας. Επιπλέον όταν οι Αμερικάνοι χτυπούσαν το αεροδρόμιο δεν γνώριζαν αν υπήρχαν εκεί πολίτες μας ή όχι. Αυτή η κατάσταση μπορεί να οδηγήσει σε μια επανάληψη της Πυραυλικής Κρίσης της Κούβας, που έφερε τον κόσμο στο χείλος του πυρηνικού πολέμου» δήλωσε ο Ρώσος βουλευτής, Μιχαήλ Γεμελιάνοφ.\nΟι ΗΠΑ δια στόματος του υπουργού Εξωτερικών, Ρεξ Τίλερσον, ρίχνουν το μπαλάκι στη Ρωσία, κατηγορώντας τη Μόσχα για απραξία, που οδήγησε στη χρήση χημικών από το καθεστώς Άσαντ.\n«Ξεκάθαρα είναι σύμμαχοι του Μπασάρ Αλ Άσαντ και θα έπρεπε να ασκούν τη μεγαλύτερη επιρροή στον Μπασάρ Αλ Άσαντ και σίγουρα στην απόφασή του να χρησιμοποιήσει χημικά όπλα, θα έπρεπε να ασκήσουν μεγαλύτερη επιρροή και να τον αναγκάσουν να μην τα χρησιμοποιεί πια. Ελπίζω η Ρωσία να έχει σκεφτεί προσεκτικά τη συνεχιζόμενη συμμαχία της με τον Μπασάρ Αλ Άσαντ, γιατί κάθε φορά που θα γίνεται μια τέτοια τρομερή επίθεση, θα φέρνει τη Ρωσία προ των ευθυνών της» δήλωσε ο Ρεξ Τίλερσον.\nΤη στήριξη της προς τις ΗΠΑ εξέφρασε η Τουρκία.\nΟ υπουργός Εξωτερικών της χώρας Μεβλούτ Τσαβούσογλου ξεκαθάρισε ότι η Τουρκία δεν είναι σε θέση να επιλέξει μεταξύ ΗΠΑ και Ρωσίας, τονίζοντας ωστόσο ότι η Άγκυρα στηρίζει τις ΗΠΑ για τη συγκεκριμένη επίθεση στη Συρία.\nΕκ διαμέτρου αντίθετο το κλίμα στο Ιράν, με τον πρόεδρο Χασάν Ροχανί να κατηγορεί τον Ντόναλντ Τραμπ ότι βοηθά τις τρομοκρατικές οργανώσεις στη Συρία.\nΟ Ροχανί ζήτησε επίσης τη σύσταση ανεξάρτητης επιτροπής για την επίθεση με τα χημικά, λέγοντας ότι σύμφωνα με τον ΟΗΕ η Συρία δεν διαθέτει χημικά όπλα.


ANNA: Πέφτει το Ταζ Μαχάλ\nΔημοσιεύτηκε: Οκτώβριος 05 2011 22:43 Ενημερώθηκε: Οκτώβριος 05 2011 22:43\nΤο Taj Mahal, το πιο διάσημο τουριστικό αξιοθέατο της Ινδίας με περίπου τέσσερα εκατομμύρια επισκέπτες το χρόνο, θα καταρρεύσει μέσα σε πέντε χρόνια αν δε ληφθούν άμεσα τα κατάλληλα μέτρα.\nΟ ποταμός Yamuna, ο οποίος αποτελεί συστατικό μέρος της αρχιτεκτονικής σύλληψης του διασημότερου τουριστικού αξιοθέατου της Ινδίας, καταστρέφεται από τη ρύπανση, τη βιομηχανία και την αποψίλωση των δασών.\nΤα θεμέλια πάνω στα οποία είναι χτισμένο το Taj Mahal είναι ξύλινα και κοντά σε πηγάδια, τα οποία τροφοδοτούνται από το ποταμό Yamuna.\nΟ ποταμός έχει σχεδόν στερέψει, καθώς έχει θυσιαστεί στο βωμό της οικονομικής ανάπτυξης στην Ινδία, με αποτέλεσμα τα ξύλινα θεμέλια να σαπίζουν.\nΠαράλληλα, πολλές είναι οι επιχειρήσεις που αντλούν νερό από τον ποταμό, ενώ πολλά δέντρα έχουν κοπεί για να ανοίξουν νέοι δρόμοι, με αποτέλεσμα η ρύπανση να έχει αυξηθεί.\nΤα δέντρα, που προστάτευαν επίσης την πόλη από τις τακτικές θύελλες σκόνης, τώρα έχουν αφήσει το ινδικό μνημείο εκτεθειμένο.\nΣημειώνεται, ότι καθώς κάθε χρόνο η στάθμη του νερού μειώνεται στα πέντε πόδια, πράγμα που αυξάνει τους φόβους για μετατροπή ολόκληρης της περιοχή κοντά στο Taj Mahal σε άγονη. Ωστόσο, η ινδική κυβέρνηση έχει συστήσει σώμα για να ασχοληθεί συγκεκριμένα με τη διατήρηση του TajMahal, όμως έχει σημειωθεί μεγάλη καθυστέρηση από το 2003 μέχρι σήμερα λόγω έλλειψης πόρων.\nΑναρτήθηκε από ANNA στις 2:13 π.μ.\nΒραδιά πιάνου και παρουσίαση άλμπουμ


Σόμπες Αργολίδας | vrisko.gr\nΑρχική > Νομός Αργολίδας > Σόμπες\nΜΑΧΑΙΡΑ Ι. ΥΙΟΙ\nΥγιεινής Είδη - Υλικά Ανακαίνισης & Κατασκευής - Μηχανήματα Κήπου - Αρδευτικά\nΕίδη Υγιεινής , Είδη Θέρμανσης , Πλακάκια & Μωσαϊκά\nΔιαθέτουμε μεγάλη γκάμα προϊόντων ώστε να καλύπτουμε τις απαιτήσεις του σύγχρονου επαγγελματία, πάντα στις καλύτερες τιμές της αγοράς. Συναργαζόμαστε με όλες τις μεγάλες κατασκευάστριες εταιρείες και είμαστε έτοιμοι να συζητήσουμε και να σας προτείνουμε τις λύσεις για κάθε ανάγκη σας. Κατασκευαστές, υδραυλικοί, ελαιοχρωματιστές, ηλεκτρολόγοι και κάθε ειδικότητα εδώ βρίσκει τα εργαλεία και τον εξοπλισμό που χρειάζεται. - Τα καταστήματά μας είναι η πλέον αξιόπιστη και ολοκληρωμένη λύση!\nΕπαγγελματικός εξοπλσμός -\nΕπίπλωση και αξεσουάρ μπάνιου -\nΥλικά ανακαίνισης & κατασκευής -\nΚόλλες - Αρμοί -\nΕπιπλωση Και Αξεσουαρ Μπανιου, Υγιεινης Ειδη, Καμπινες Ντους, Σομπες Λεβητες, Ενεργειακα Τζακια,\nΣόμπες , Αργολίδας\nΆσπρος Γεώργιος Χ.\nΚαλοριφέρ - Σόμπες\nΑρίας, Ναύπλιο, 21100, ΑΡΓΟΛΙΔΑΣ\nΤΣΑΜΗΣ Ν ΡΟΥΜΕΛΙΩΤΗΣ Δ ΟΕ\nΚορίνθου 72, Άργος, 21231, ΑΡΓΟΛΙΔΑΣ\nΣελής Νικόλαος Ε.\nΤσώκρη 32, Άργος, 21200, ΑΡΓΟΛΙΔΑΣ\nΣόμπες ξύλου, πετρελαίου, υγραερίου και ηλεκτρικές. Ποδήλατα, μοτοποδήλατα, Ανταλλακτικά παντός τυπου.\nΣτην ενότητα Σόμπες μπορείτε να βρείτε πληροφορίες για Σόμπες σε Αργολίδας. Δείτε την καταχώρηση που σας ενδιαφέρει στο χάρτη και μέσα από την υπηρεσία Δρομολόγηση λαμβάνετε αναλυτικές οδηγίες πρόσβασης.